open-index/open-wikipedia-markdown huggingface dataset:
హౌస్ ఫుల్ 3

**హౌస్ ఫుల్ 3** 2016లో విడుదలైన హిందీ సినిమా.  నడియాద్వాలా గ్రాండ్‌సన్ ఎంటర్‌టైన్‌మెంట్ బ్యానర్‌ పై సాజిద్ నదియాద్వాలా నిర్మించిన ఈ సినిమాకు   సాజిద్ ఫర్హాద్ దర్శకత్వం వహించాడు. అక్షయ్ కుమార్, రితేశ్ దేశ్ ముఖ్, అభిషేక్ బచ్చన్, జాక్వెలిన్ ఫెర్నాండేజ్, నర్గిస్ ఫక్రి, లీసా హెడెన్, బోమన్ ఇరానీ ప్రధాన పాత్రల్లో నటించిన ఈ సినిమా 03 జూన్ 2016న విడుదలైంది.

## కథ
బటూక్ పటేల్ (బొమన్ ఇరానీ)కు గ్రేసీ పటేల్(జాక్వెలిన్ ఫెర్నాండేజ్), సారా పటేల్(నర్గీస్ ఫక్రీ), జెన్నీ పటేల్(లీసా హెడెన్) ముగ్గురు కూతుళ్లు.  తన కూతుళ్లకు పెళ్లి చేయడానికి అతను ఇష్టపడడు. అనుకోకుండా ఈ ముగ్గురు కూతుళ్లు సాండీ (అక్షయ్ కుమార్), బంటీ(అభిషేక్ బచ్చన్), టెడ్డీ(రితేష్ దేశ్ ముఖ్)లతో ప్రేమలో పడతారు. ఇక ఆ తర్వాత ఏం జరిగింది అనేది మిగతా సినిమా కథ.

## నటీనటులు
*అక్షయ్ కుమార్  
*అభిషేక్ బచ్చన్ 
* రితేశ్ దేశ్ ముఖ్ 
*జాక్వెలిన్ ఫెర్నాండేజ్  
*నర్గీస్ ఫక్రీ 
* లిసా హేడన్
*బోమన్ ఇరానీ
*జాకీ షరాఫ్
*చంకీ పాండే
*సమీర్  కొచ్చర్
*నీకితిన్ దీర్
*ఆరవ్ చౌదరి

## సాంకేతిక నిపుణులు
*బ్యానర్:  నడియడ్ వాలా గ్రాండ్ సన్ ఎంట‌ర్‌టైన్‌మెంట్ 
*నిర్మాత:  సాజిద్ నడియడ్ వాలా
*కథ:కే.సుభాష్ 
*స్క్రీన్ ప్లే, దర్శకత్వం:సాజిద్ ఫర్హాద్  
*సంగీతం: సొహైల్ సేన్, మికా సింగ్
*సినిమాటోగ్రఫీ: వికాస్ శివరామన్
*ఎడిటర్: స్టీవెన్ బెర్నార్డ్
*సహాయ దర్శకుడు: శివలీకా ఒబెరాయ్

## మూలాలు
సర్బ్ జిత్

**సర్బ్ జిత్** 2016లో విడుదలైన హిందీ సినిమా. గుల్షన్ కుమార్, పూజా ఎంట‌ర్‌టైన్‌మెంట్ అండ్ ఫిల్మ్స్ లిమిటెడ్, లెజెండ్ స్టూడియోస్ బ్యానర్‌ల పై వాశూ భగ్నానీ, జాకీ భగ్నానీ, దీప్షికా దేశ్ ముఖ్, సందీప్ సింగ్, ఓమంగ్ కుమార్, భుషన్ కుమార్, క్రిషన్ కుమార్ నిర్మించిన ఈ సినిమాకు ఓమంగ్ కుమార్ దర్శకత్వం వహించాడు. ఐశ్వర్యరాయ్ బచ్చన్, రణదీప్ హుడా, రిచా చడ్డా ప్రధాన పాత్రల్లో నటించిన ఈ సినిమా 20 మే 2016న విడుదలైంది.

## కథ
సర్బ్ జిత్ సింగ్ (రణదీప్ హుడా) ఓ పంజాబీ రైతు. అనుకోకుండా ఓ రోజు పాకిస్థాన్ బార్డర్ లోకి వెళ్తాడు. ఆ తర్వాత పాకిస్థాన్ లో సర్బ్ జిత్ ను ఓ కేసులో ఇరికించి జైలు శిక్ష విధిస్తారు. సర్బ్ జిత్ కోసం అతని చెల్లెలు దల్బీర్ కౌర్ (ఐశ్వర్య రాయ్) పోరాటం చేస్తుంది. ఆ పోరాటంలో ఆమె ఎన్ని సమస్యలను ఎదురుకుంది అనేదే మిగతా సినిమా కథ.

## నటీనటులు
*ఐశ్వర్యరాయ్ బచ్చన్ 
*రణదీప్ హుడా  
*రిచా చడ్డా
*దర్శన్ కుమార్  
*శివాని సైనీ
*అంకిత శ్రీవాత్సవ్
*అంకుర్ భాటియా
*త్రిషాన్ సింగ్ మైని
*చరణ్ ప్రీత్  సింగ్ 
*రామ్మూర్తి శర్మ

## సాంకేతిక నిపుణులు

*బ్యానర్లు:  గుల్షన్ కుమార్పూజా ఎంట‌ర్‌టైన్‌మెంట్ అండ్ ఫిల్మ్స్ లిమిటెడ్లెజెండ్ స్టూడియోస్
*నిర్మాతలు:వాశూ భగ్నానీజాకీ భగ్నానీదీప్షికా దేశ్ ముఖ్సందీప్ సింగ్ఓమంగ్ కుమార్భుషన్ కుమార్క్రిషన్ కుమార్  
*కథ: ఉత్కర్షణీ వశిష్ఠ, రాజేష్ బేరి 
*స్క్రీన్ ప్లే, దర్శకత్వం:  ఓమంగ్ కుమార్
*సంగీతం: జీత్ గంగూలీఅమాల్ మాలిక్తనిష్క్ బగ్చీషైల్-ప్రీతేష్ శశి శివమ్
*సినిమాటోగ్రఫీ: కిరణ్ డియోహన్స్ 
*ఎడిటర్: రాజేష్.జి.పాండే

## మూలాలు

వర్గం:హిందీ సినిమాలు
అజార్

**అజార్** 2016లో విడుదలైన హిందీ సినిమా. సోనీ పిక్చర్స్, బాలాజీ మోషన్ పిక్చర్స్ బ్యానర్‌ల పై శోభా కపూర్, ఏక్తా కపూర్, సోనీ పిక్చర్స్ నిర్మించిన ఈ సినిమాకు టోనీ డిసౌజా దర్శకత్వం వహించాడు. ఇమ్రాన్ హష్మీ, లారా దత్తా, నర్గీస్ ఫక్రీ, ప్రాచీ దేశాయ్ ప్రధాన పాత్రల్లో నటించిన ఈ సినిమా 2016 మే 13న విడుదలైంది.

## కథ
భారత మాజీ క్రికెటర్ అజారుద్దీన్ జీవిత చరిత్ర ఆధారంగా ఈ సినిమాను నిర్మించారు. అజారుద్దీన్ 99వ టెస్ట్ మ్యాచ్ లో స్టింగ్ ఆపరేషన్ జరిపి 100వ టెస్ట్ మ్యాచ్ ఆడనివ్వకుండా ఆపేస్తారు. ఆ తర్వాత అజార్ తన పెళ్లి, సంసారంలో వచ్చిన మార్పులు, అతని జీవితంలో ఎలాంటి సంఘటనలు చోటు చేసుకున్నాయి అనేది మిగతా సినిమా కథ.

## నటీనటులు

*ఇమ్రాన్ హష్మి  
*లారా దత్తా
*నర్గీస్ ఫక్రీ
*ప్రాచీ దేశాయ్ 
*కునాల్ రాయ్ కపూర్ 
*గౌతమ్ గులాటి 
*మంజాత్ సింగ్ 
*కరణ్‌వీర్ శర్మ
*రాజేష్ శర్మ 
*వరుణ్ బడోలా
*కులభూషణ్ ఖర్బందా 
*హేమంత్ చౌదరి 
*వీరేంద్ర సాక్సన్ 
*జమీల్ ఖాన్ 
*అశోక్ మందన్న 
*షెర్నాజ్ పటేల్
*ఆశిష్ పాథోడ్ 
*శ్వేతా కవత్రా
*రంజిత్ కపూర్ 
*నవదీప్ 

## సాంకేతిక నిపుణులు
*బ్యానర్లు: సోనీ పిక్చర్స్, బాలాజీ మోషన్ పిక్చర్స్ 
*నిర్మాత: శోభా కపూర్, ఏక్తా కపూర్, సోనీ పిక్చర్స్ 
*కథ: రజత్ అరోరా 
*స్క్రీన్ ప్లే, దర్శకత్వం: టోనీ డిసౌజా 
*సంగీతం: అమాల్ మాలిక్, ప్రీతమ్
*సినిమాటోగ్రఫీ: రాకేష్ సింగ్ 
*ఎడిటర్: దేవ్ జాదవ్, విపుల్ చౌహన్
## మూలాలు

వర్గం:హిందీ సినిమాలు
వర్గం:2016 హిందీ సినిమాలు
పోలీస్ (2016 సినిమా)

**పోలీస్** 2016లో విడుదలైన తెలుగు సినిమా. శ్రీ వెంకటేశ్వర క్రియేషన్స్ బ్యానర్ పై దిల్ రాజు, కలైపులి ఎస్.థాను నిర్మించిన ఈ సినిమాకు అట్లీ దర్శకత్వం వహించాడు. విజయ్, సమంత, అమీ జాక్సన్, నైనిక, ప్రభు, రాధిక , మహేంద్రన్ ప్రధాన పాత్రల్లో నటించిన ఈ సినిమా తమిళంలో ‘తెరి’ పేరుతో14 ఏప్రిల్ 2016న, తెలుగులో ‘పోలీస్’ పేరుతో ఏప్రిల్ 15, 2016న విడుదలైంది.

## కథ
కేరళలో బేకరీ నడుపుకుంటూ తన కూతురు నివేదిత (బేబీ నైనిక)తో కలిసి ప్రశాంత జీవనం సాగిస్తుంటాడు జోసెఫ్ (విజయ్). ఏ సమస్యలోనూ తలదూర్చని జోసెఫ్ తన కూతురు నివేదిత స్కూల్ టీచర్ అనీ (అమీ జాక్సన్) కారణంగా లోకల్ రౌడీలతో చిన్న గొడవ అవుతుంది. అప్పుడే జోసెఫ్ లోని అసలు మనిషి బయటికి వస్తాడు. అతను హైదరాబాద్ లో డీసీపీగా పని చేసిన విజయ్ కుమార్ అని తెలుస్తుంది. ఐపియస్ గా వుండే విజయ్ కు ఎలాంటి సమస్యలు ఎదురయ్యాయి ? విజయ్ ఉద్యోగం వదిలేసి పేరు మార్చుకుని కేరళలో బేకరీ నడుపుకునే పరిస్థితి ఎందుకు వచ్చింది? అనేదే మిగతా సినిమా కథ.

## నటీనటులు
*విజయ్  
*సమంత 
*అమీ జాక్సన్
*నైనిక
*ప్రభు
*రాధిక 
*సునయన
* కళ్యాణి నటరాజన్
*మహేంద్రన్
*సునయిన
*అళగం పెరుమాళ్

## సాంకేతిక నిపుణులు
*బ్యానర్:  శ్రీ వెంకటేశ్వర క్రియేషన్స్
*నిర్మాత:  దిల్ రాజు, కలైపులి ఎస్.థాను
*కథ, స్క్రీన్ ప్లే, దర్శకత్వం:   అట్లీ 
*సంగీతం: జి. వి. ప్రకాష్ కుమార్
*సినిమాటోగ్రఫీ:  జార్జ్ సి విలియమ్స్
*ఎడిటర్: అన్తోనీ రుబెన్

## మూలాలు

వర్గం:2016 తెలుగు సినిమాలు
పడేసావే

**పడేసావే** 2016లో విడుదలైన తెలుగు సినిమా. అయాన్ క్రియేష‌న్స్ బ్యానర్ పై సబీహా సుల్తానా నిర్మించిన ఈ సినిమాకు చునియా దర్శకత్వం వహించింది. కార్తీక్ రాజు, నిత్యాశెట్టి, శామ్ ప్రధాన పాత్రల్లో నటించిన ఈ సినిమా ఫిబ్రవరి 26, 2016న విడుదలైంది.
## కథ
కార్తీక్ (కార్తీక్ రాజు), నిహారిక (నిత్యాశెట్టి) చిన్ననాటి నుంచి స్నేహితులు. స్వాతి (శామ్) నిహారికకు క్లోజ్ ఫ్రెండ్.  నిహారిక కార్తీక్‌ను ప్రేమిస్తుంటుంది. కార్తీక్ మాత్రం నిహారికను ఫ్రెండ్‌గానే చూస్తాడు. నిహారిక ఫ్రెండ్ స్వాతిని కార్తీక్ లవ్ చేస్తాడు. కానీ స్వాతికి అప్పటికే నిశ్చితార్థం అయిపోయిన స్వాతిని ప్రేమించి తనను ఇంప్రెస్ చేయాలని చూస్తుంటాడు. ఈ క్రమంలో కార్తీక్ చివరికి ఎవరికీ దగ్గరవుతాడు ? అనేదే మిగతా సినిమా కథ.

## నటీనటులు
*కార్తీక్ రాజు  
*నిత్యాశెట్టి
* శామ్
*నరేష్  
*అనిత చౌదరి
*విశ్వ 
*కార్తీక్

## సాంకేతిక నిపుణులు
*బ్యానర్:   అయాన్ క్రియేష‌న్స్
*నిర్మాత:  సబీహా సుల్తానా
*కథ, స్క్రీన్ ప్లే, దర్శకత్వం:  చునియా
*సంగీతం: అనూప్ రూబెన్స్
*సినిమాటోగ్రఫీ:  కన్నా కునపరెడ్డి
*ఎడిటర్: ధర్మేంద్ర.కె
*మాటలు: కిరణ్  
*పాటలు: అనంత్ శ్రీరామ్
*ఆర్ట్: పురుషోత్తమ్
*ఫైట్స్: వెంకట్

## మూలాలు
నవమన్మధుడు

**నవమన్మధుడు** 2016లో విడుదలైన తెలుగు సినిమా. డి.ప్ర‌తాప్ రాజు స‌మ‌ర్ప‌ణ‌లో బృందావన్ పిక్చర్స్ బ్యానర్ పై ఎన్‌.వెంక‌టేష్, ఎన్‌.ర‌వికాంత్ నిర్మించిన ఈ సినిమాకు వేల్‌రాజ్‌ దర్శకత్వం వహించాడు. ధ‌నుష్, స‌మంత‌, ఎమీజాక్సన్‌, రాధికా శ‌ర‌త్‌కుమార్‌, కె.ఎస్‌.ర‌వికుమార్ ప్రధాన పాత్రల్లో నటించిన ఈ సినిమా తమిళంలో ‘తంగ మగన్’ పేరుతో, తెలుగులో ‘నవమన్మధుడు’ పేరుతో 18 డిసెంబర్ 2015న విడుదలైంది.  
## కథ
భరత్(ధనుష్) ఒక మధ్యతరగతి కుటుంబానికి చెందిన కుర్రాడు,  తన ఫ్రెండ్స్ తో కలిసి జీవితాన్ని జాలీగా గడిపేస్తుంటాడు. హేమ (అమీజాక్సన్)తో ప్రేమలో పడతాడు. కానీ వీరి మధ్య మనస్పర్థలు రావడంతో ఇద్దరూ విడిపోతారు. దీంతో హేమను అరవింద్(అదిత్ అరుణ్) పెళ్లి చేసుకుంటాడు. ఇన్ కమ్ టాక్స్ ఆఫీస్ లో భరత్ ఉద్యోగంలో చేరి యమున(సమంత) ను పెళ్లి చేసుకుంటాడు. హేమ భర్త అరవింద్ వలన ఇన్ కమ్ టాక్స్ ఆఫీస్ లో పనిచేసే భరత్ తండ్రి (కె.యస్.రవికుమార్) ఒక కేసులో ఇరుక్కొని, ఆత్మహత్య చేసుకుంటాడు. అసలు ఆ కేస్ ఏంటి? భరత్ తండ్రికి, అరవింద్ కు వున్న సంబంధం ఏంటి? భరత్ తండ్రి ఆ కేసులో ఎలా ఇరుక్కుంటాడు? భరత్, హేమలు ఎందుకు విడిపోయారు? తన తండ్రి ఇరుక్కున్న కేసులో వున్న వాళ్ల సమస్యను ఎలా పరిష్కరించాడు? చివరకు ఏం జరిగింది అనేదే మిగతా సినిమా కథ.
## నటీనటులు
* ధనుష్  
* సమంత
* ఎమీజాక్సన్‌
* రాధిక శరత్‌కుమార్
* కె.ఎస్‌.ర‌వికుమార్ 
*సతీష్

## సాంకేతిక నిపుణులు
*బ్యానర్:   బృందావన్ పిక్చర్స్
*నిర్మాత:  ఎన్‌.వెంక‌టేష్, ఎన్‌.ర‌వికాంత్ 
*కథ, స్క్రీన్ ప్లే, దర్శకత్వం: వేల్‌రాజ్‌ 
*సంగీతం: అనిరుధ్
*సినిమాటోగ్రఫీ: ఎ.కుమర‌న్
*ఎడిటర్: ఎం.వి.రాజేష్‌కుమార్
*స‌హ నిర్మాత‌లు: ఎం.డి.ఎం.ఆంజ‌నేయ‌రెడ్డి, కె.య‌స్‌.రెడ్డి
## పాటలు

## మూలాలు

వర్గం:2015 తెలుగు సినిమాలు
ఫోబియా (2016 సినిమా)

**ఫోబియా** 2016లో విడుదలైన హిందీ సినిమా. నెక్ట్స్ జెన్ ఫిలిమ్స్, ఈరోస్ ఇంటర్నేషనల్ బ్యానర్‌ల పై సునీల్ లుల్లా, విక్కీ రజనీ నిర్మించిన ఈ సినిమాకు పవన్ కిర్ పలానీ దర్శకత్వం వహించాడు. రాధిక ఆప్టే, సత్యదీప్ మిశ్రా, అంకూర్ వికల్, యశస్విని దయామా ప్రధాన పాత్రల్లో నటించిన ఈ సినిమా 27 మే 2016న విడుదలైంది.

## కథ
మెహక్(రాధిక ఆప్టే) ఓ సినీ ఆర్టిస్ట్. ఒక యాక్సిడెంట్ కు గురైన తర్వాత తనకు ఒంటరితనం భయంగా మారుతుంది. తన భయాన్ని అర్థం చేసుకున్న షాన్ (సత్యదీప్ మిశ్రా)  మెహక్ బాధ్యతలను తీసుకొని, ఓ ఫ్లాట్ లో నివాసం వుంచుతాడు. మెహక్ ఉంటున్న ఆ ఫ్లాట్ లో ఏం జరిగింది ? అసలు మెహక్ భయపడటానికి గల కారణం ఏంటి ? మెహక్ ఎదుర్కొన్న సమస్యలేంటి ? చివరకు ఏం జరిగింది? అనేదే మిగతా సినిమా కథ.

## నటీనటులు
*రాధిక ఆప్టే - మెహతక్
*సత్యదీప్ మిశ్రా 
*అంకూర్ వికల్  
*యశస్విని దయామా  
*నివేదిత భట్టాచార్య
*అమ్రితా బాగ్చి   
*సలోన్ మెహతా  
*ఆరుష్ నంద్
*దింయార్ తిరందాజ్ 
*అమిత్  కుమార్  పాండే 
*మల్హర్ గోయెంకా

## సాంకేతిక నిపుణులు
*బ్యానర్:  నెక్ట్స్ జెన్ ఫిలిమ్స్ఈరోస్ ఇంటర్నేషనల్ 
*నిర్మాతలు:   సునీల్ లుల్లా, విక్కీ రజనీ 
*కథ, స్క్రీన్ ప్లే: పవన్ కిర్ పలానీ, పూజ లాద సుర్తి, అరుణ్  సుకుమార్  
*దర్శకత్వం:  పవన్ కిర్ పలానీ
*సంగీతం: డేనియల్ జార్జ్ 
*బ్యాగ్రౌండ్ మ్యూజిక్: కరణ్ గౌర్ 
*సినిమాటోగ్రఫీ:

## మూలాలు

వర్గం:హిందీ సినిమాలు
గోన గన్నారెడ్డి

**గోన గన్నారెడ్డి** (1262 – 1296), తెలుగు భాషలో ద్విపద కావ్యమైన రంగనాథ రామాయణానికి సహకరించిన రాజు గోన బుద్ధారెడ్డి కుమారుడు. భారత చరిత్రలో నిలుస్తున్న కొద్దిమంది పాలక రాణులలో ఒకరైన రాణి రుద్రమ దేవికి సైనిక అధిపతి. అతను వర్ధమానపురంను పరిపాలించాడు. నాగర్‌కర్నూల్ జిల్లాలోని ఈ ప్రాంతాన్ని ఇప్పుడు నంది వడ్డేమాన్ అని పిలుస్తున్నారు.

## కుటుంబ నేపథ్యం
గోన గన్నారెడ్డికి ఇద్దరు సోదరులు; గోన కాచారెడ్డి, గోన విఠలనాథ, సోదరి కుప్పాంబిక ఉన్నారు. వీరు కవులు. గోన కాచా రెడ్డి, విఠలనాథ రచనలలో రంగనాథ రామాయణములో ఉత్తరకాండ విభాగాన్ని పూర్తి చేసిన రచనలు ఉన్నాయి. రంగనాథ సంస్కరణ తెలుగు సాహిత్య చరిత్రలో గోన గన్నారెడ్డి రచించిన మొదటి, అగ్రశ్రేణి రామాయణం. అతని సోదరి, కుప్పాంబిక బుద్ధపురం శాసనాల ప్రకారం మొదటి తెలుగు కవయిత్రిగా ప్రసిద్ధి చెందినదని తెలుస్తుంది. కుప్పాంబిక మాల్యాల గుండదండాదీశుని వివాహం చేసుకుంది. అతడిని దండ సేనాని అని కూడా అంటారు.

## వివాహం
గోన గన్నారెడ్డి రుద్రమదేవికి ప్రాణ స్నేహితురాలైన అన్నాంబికను వివాహం చేసుకున్నాడు.

## గోన రాజవంశ పరిపాలన
కాకతీయ రాజవంశం (995-1323) కాలంలో, గోన బుద్దారెడ్డి మహబూబ్ నగర్ జిల్లాలోని ఆధునిక ఘన్ పూర్ లోని వర్ధమానపురం (ప్రస్తుతం నంది వడ్డేమాన్ గా పిలువబడుతుంది), ఖిల్లా ఘన్ పూర్ (కోట ఘన్ పూర్) నుండి మహబూబ్ నగర్ జిల్లాలో ఒక రాజ్యాన్ని పాలించారు. ఆయన, ఆయన కుటుంబమైన గోన వంశం ఎక్కువగా కాకతీయ వంశానికి విధేయులుగా ఉండేది. అతను మరణించినప్పుడు అతని సోదరుడు గోన లకుమారెడ్డి రాజ్యాన్ని స్వాధీనం చేసుకుని కాకతీయకు వ్యతిరేకంగా తిరుగుబాటు చేశాడు, కానీ అతని కుమారుడు గోన గన్నారెడ్డి వర్ధమానపురంలో వారికి విధేయుడిగా ఉన్నాడు. పరోక్షంగా కాకతీయ రాణి రుద్రమ దేవి పాలనకు మద్ధతు ఇచ్చాడు.

మహబూబ్ నగర్ సమీపంలోని దక్షిణ తెలంగాణలో ఉన్న ఖిల్లా ఘన్ పూర్ అనే పట్టణానికి గణపురం అని గన్నారెడ్డి, కాకతీయ రాజు గణపతి దేవుడు పేరు పెట్టారు. కాకతీయ పాలనలో తన బావ దండ సేనాని సహాయంతో పలు సరస్సులను నిర్మించాడు. గోన గన్నారెడ్డి ప్రతాపరుద్ర రాజు పాలనలో కీలక పాత్ర పోషించారు. వర్ధమానపురానికి చెందిన గోన గన్నారెడ్డి రాయచూర్‌ను జయించి కోటను నిర్మించాడు. గోన గన్నారెడ్డి మరణానంతరం అతని బావ దండ సేనాని వర్ధమానపురం రాజు అయ్యాడు.

బుద్దాపురం (నేటి భూత్పూర్) యుద్ధం తరువాత, కాకతీయ రాజు రెండవ ప్రతాపరుద్రుడు ఖిల్లా ఘన్ పూర్ కోటలో గోన గన్నారెడ్డి కుమార్తెను వివాహం చేసుకున్నాడు.

## మూలాలు

## బయటి లింకులు
* యూట్యూబ్ లో గోనా గన్నారెడ్డి గురించిన వీడియో

వర్గం:తెలుగువారు
వర్గం:మహబూబ్ నగర్ జిల్లా వ్యక్తులు
వర్గం:కాకతీయుల కాలపు వ్యక్తులు
'
పులి (2015 సినిమా)

**పులి** 2015లో తెలుగులో విడుదలైన సోషియో ఫాంటసీ సినిమా. యస్.వి.ఆర్ మీడియా (ప్రై) లిమిటెడ్ బ్యానర్ పై సి. శోభ నిర్మించిన ఈ సినిమాకు చింబు దేవన్ దర్శకత్వం వహించాడు. విజయ్, శ్రీదేవి, సుదీప్, శృతి హాసన్, హన్సికా మోత్వాని ప్రధాన పాత్రల్లో నటించిన ఈ సినిమా 2 అక్టోబర్ 2015న విడుదలైంది.

## కథ
భేతాళ దేశాన్ని పరిపాలించే రాణి యవ్వనరాణి (శ్రీదేవి), ఆమె దళపతి జలంధరుడు (సుదీప్) ప్రజలను హింసలు పెడుతూ, వారిని బానిసలుగా చూస్తూ, వారి పంట, ధనాన్ని లాక్కుంటూ వుంటాడు. ఆ భేతాళ దేశం కింద వుండే గ్రామాల్లో భైరవ కోన ఒకటి. ఆ కోనకు నాయకుడు నరసింగ నాయకుడు (ప్రభు). నరసింగకు అనుకోకుండా నదిలో కొట్టుకు వచ్చిన ఓ బిడ్డ దొరుకుతాడు. ఆ బిడ్డకు మనోహరుడు (విజయ్) అనే పేరు పెట్టి, పెంచుతాడు. మనోహరుడిని ఆ భేతాళ జాతిని అడ్డుకోగల వీరుడిలా తయారు చేస్తాడు . అదే కోనలో వుండే మందార మల్లి (శృతిహాసన్) ను ప్రేమించి పెళ్లి చేసుకుంటాడు. అదే సమయంలో భేతాళ జాతి వారు వచ్చి భైరవ కోనలోని ప్రజలను కొట్టి, మందారమల్లిని ఎత్తుకెళ్లిపోతారు. దీంతో మందారమల్లి కోసం మనోహరుడు భేతాళ దేశానికి బయలుదేరుతాడు . అక్కడ మనోహరుడికి ఎలాంటి అడ్డంకులు ఏర్పడ్డాయి? మనోహరుడికి భేతాళ దేశంలో తెలిసిన విషయాలేంటి ? మందార మల్లిని మనోహరుడు ఎలా కాపాడాడు ? అనేదే మిగతా సినిమా కథ.
 
## నటీనటులు
* విజయ్  
*శ్రీదేవి  
*సుదీప్ 
*శృతి హాసన్  
*హన్సికా మోత్వాని
* జంగిరి మధుమిత
* రవీనా దహా

## సాంకేతిక నిపుణులు
*బ్యానర్:యస్.వి.ఆర్ మీడియా (ప్రై) లిమిటెడ్  
*నిర్మాత:సి. శోభ  
*కథ, స్క్రీన్ ప్లే, దర్శకత్వం:   చింబు దేవన్
*సంగీతం: దేవి శ్రీ ప్రసాద్
*సినిమాటోగ్రఫీ:  నటరాజన్ సుబ్రమణ్యం
*ఎడిటర్: శ్రీకర్ ప్రసాద్

## మూలాలు

వర్గం:2015 తెలుగు సినిమాలు
మయూరి (2015 సినిమా)

**మయూరి** 2015లో విడుదలైన తెలుగు సినిమా.సి.కె.ఎంటర్ టైన్మెంట్స్ ప్రై.లి, శ్రీ శుభశ్వేత ఫిలింస్ బ్యానర్ల పై శ్వేతలానా, వరుణ్, తేజ, సివిరావు నిర్మించిన ఈ సినిమాకు అశ్విన్ శరవణన్ దర్శకత్వం వహించాడు. నయనతార, ఆరి, అంజాద్ ఖాన్, రోబో శంకర్ ప్రధాన పాత్రల్లో నటించిన ఈ సినిమా తమిళంలో ‘మాయ’ పేరుతో, తెలుగులో ‘మయూరి’ పేరుతో సెప్టెంబర్ 17, 2015న విడుదలైంది.
## కథ
ఒక అడ్వర్టైజింగ్ కంపనీలో జూనియర్ ఆర్టిస్ట్‌గా పనిచేసే మయూరి (నయనతార) కి
అర్జున్(అరి) ని ప్రేమించి పెళ్లి చేసుకుంటుంది. పెళ్లైన మూణ్నెల్లకే మయూరి గర్భవతి అవుతుంది. అది అర్జున్ కి ఇష్టం వుండదు. అర్జున్ మయూరిని అబార్షన్ చేయించుకోమంటాడు , దానికి మయూరి నిరాకరించి భర్తతో విడిపోయి జీవిస్తూ ఓ పాపకు జన్మనిస్తుంది. పాపా పుట్టాక మయూరి జీవితంలో వచ్చిన మార్పులేంటి ? చివరకు ఏం జరిగింది ? అనేదే మిగతా సినిమా కథ.

## నటీనటులు
*నయనతార  
*ఆరి 
*అంజాద్ ఖాన్  
*రోబో శంకర్
* లక్ష్మి ప్రియా చంద్రమౌళి
*మైమ్ గోపి 
* శరత్  
*కులపుల్లి లీల 
* ఉదయ్  మహేష్  
* రేష్మి మీనన్  
*జి.ఎం కుమార్

## సాంకేతిక నిపుణులు
*బ్యానర్:  సి.కె.ఎంటర్ టైన్మెంట్స్ ప్రై.లి,  శ్రీ శుభశ్వేత ఫిలింస్
*నిర్మాత:  శ్వేతలానా, వరుణ్, తేజ, సివిరావు
*కథ, స్క్రీన్ ప్లే, దర్శకత్వం: అశ్విన్ శరవణన్ 
*సంగీతం: రాన్ ఎథన్ యోహన్
*సినిమాటోగ్రఫీ:  సత్యన్ సూర్యన్
*ఎడిటర్: టి.ఎస్.సురేష్
*ఎగ్జిక్యూటివ్ నిర్మాత: కోనేరు కల్పన

## మూలాలు

వర్గం:2015 తెలుగు సినిమాలు
డోర

**డోర** 2017లో తెలుగులో విడుదలైన సినిమా. బేబీ త్రిష సమర్పణలో సురక్ష బ్యానర్ పై మల్కాపురం శివకుమార్ నిర్మించిన ఈ సినిమాకు దాస్ రామస్వామి దర్శకత్వం వహించాడు.  నయనతార, తంబీ రామయ్య ప్రధాన పాత్రల్లో నటించిన ఈ సినిమా 31 మార్చ్ 2017న విడుదలైంది.

## కథ
పారిజాతం (నయనతార) తన తండ్రి రామయ్య(తంబీ రామయ్య) తో కలిసి కాల్ టాక్సీ బిజినెస్ రన్ చేస్తుంటుంది. ఆమె బిజినెస్ కోసం వింటేజ్ ఆస్టిన్ కేంబ్రిడ్జ్ కారును డోరాని కొంటుంది. ఓ రోజు పారిజాతం కార్‌ ను డ్రైవ్ చేసుకుంటూ వెళ్తుంది. ఒక స్టేజ్ లో కార్ పారిజాతం కంట్రోల్‌ లో లేకుండా దానంతటడే వెళ్ళి ఓ వ్యక్తిని యాక్సిడెంట్ చేసి చంపేస్తుంది. దీంతో భయపడిపోయిన పారిజాతం ఆ కార్‌ ను అక్కడే  వదిలేసి ఇంటికి వెళ్లిపోతుంది. కానీ ఆ కార్ మాత్రం పారిజాతాన్ని విడిచిపెట్టదు. అసలు ఆ కారుకి పారిజాతానికి ఉన్న సంబంధం ఏంటి ? చివరికి ఏమైంది ? అనేదే మిగతా సినిమా కథ.

## నటీనటులు
*నయనతార  
*తంబి రామయ్య 
*హరీష్ ఉత్తమన్ 
*సూళిల్  కుమార్  
*షాన్ 
*బేబీ యుక్త

## సాంకేతిక నిపుణులు
*బ్యానర్:  సురక్ష 
*నిర్మాత:  మల్కాపురం శివకుమార్
*కథ, స్క్రీన్ ప్లే, దర్శకత్వం:  దాస్ రామస్వామి 
*సంగీతం:  వివేక్ , మెర్విన్ సోలో మాన్
*సినిమాటోగ్రఫీ:   దినేష్ కృష్ణన్

## మూలాలు

వర్గం:2017 తెలుగు సినిమాలు
ఉపేంద్ర 2

**ఉపేంద్ర 2** 2015లో తెలుగులో విడుదలైన సినిమా. లక్ష్మీనరసింహ ప్రొడక్షన్స్ బ్యానర్ పై నల్లమలుపు బుజ్జీ నిర్మించిన ఈ సినిమాకు ఉపేంద్ర దర్శకత్వం వహించాడు.‘ఉపేంద్ర’ చిత్రానికి సీక్వెల్ గా కన్నడంలో ‘ఉప్పి2’ పేరుతో, తెలుగులో ‘ఉపేంద్ర2’ పేరుతో నిర్మించారు.ఉపేంద్ర, క్రిస్టినా అకిహివా, పారుల్ యాదవ్ ప్రధాన పాత్రల్లో నటించిన ఈ సినిమా  14 ఆగష్టు 2015న విడుదలైంది.

## కథ
కాలేజ్ స్టూడెంట్ ఖుషీ (క్రిస్టినా అకిహివా) గతం, భవిష్యత్తు గురించి ఆలోచించకుండా కేవలం వర్తమానం గురించి ఆలోచించే మనిషే సరిగ్గా పనిచేసుకుంటూ వెళతాడని ఖుషీకి తన ప్రొఫెసర్ చెబుతాడు. ఈ మాటలకు ఖుషీ చాలా ఆసక్తి చూపి అలాంటి వ్యక్తిత్వమున్న వ్యక్తిని వెతుక్కుంటూ వెళుతుంది. ఓ గ్రామంలో అలాంటి వ్యక్తిత్వం వున్న నువ్వు(ఉపేంద్ర) ఖుషీ కనిపిస్తాడు. నువ్వు ప్రవర్తన నచ్చి ఖుషీ అతడిని ప్రేమిస్తుంది. అయితే అదే సమయంలో శైలజ(పారుల్ యాదవ్) వలన నువ్వు గురించి ఓ నిజం తెలుస్తుంది. ఇంతకీ ఆ నిజం ఏమిటి? అసలు నువ్వు ఎవరు ? శైలజ ఎవరు? నువ్వు ఎందుకు అలా అయ్యాడు? చివరకు ఏమయ్యింది? అనేదే మిగతా సినిమా కథ.

## నటీనటులు

*ఉపేంద్ర  
*క్రిస్టినా అకిహివా  
*పారుల్ యాదవ్
*సాయాజీ షిండే 
*సత్యజిత్ 
*శోభరాజ్ 
*ఆర్.ఎన్. సుదర్శన్  
*నాగరాజ్ మూర్తి 
*టెన్నిస్ కృష్ణ   
*మిమిక్రీ దయానంద్  
*తనిష్క కపూర్ 
*సంజయ్ ఆర్యన్ 
*వినాయక్ త్రివేది 
*చేతన్ 
*తుంకూర్ మోహన్ 
*బ్యాంకు జనార్దన్ 
*వైజానాథ్ బిరదర్ 
*సరోజ శ్రీశైలం 
*సువర్ణ శెట్టి  
*ఊర్మిళ 
*శృతి 
*శ్రీ(క్రేజీ మైండ్స్)
*మంజయ్య 
*మంజునాథ  రావు (అతిధి పాత్రలో)

## సాంకేతిక నిపుణులు
*బ్యానర్:   లక్ష్మీనరసింహ ప్రొడక్షన్స్ 
*నిర్మాత:  నల్లమలుపు బుజ్జీ 
*కథ, స్క్రీన్ ప్లే, దర్శకత్వం:  ఉపేంద్ర
*సంగీతం: గురుకిరణ్
*సినిమాటోగ్రఫీ:  అశోక్ కశ్యప్
*ఎడిటర్: శ్రీ(క్రేజీ మైండ్స్)

## మూలాలు

వర్గం:2015 తెలుగు సినిమాలు
జిల్లా (2015 సినిమా)

**జిల్లా** 2015లో తెలుగులో విడుదలైన సినిమా. సూపర్ గుడ్ ఫిలింస్, శ్రీ ఓబులేశ్వర ప్రొడక్షన్స్ బ్యానర్ల పై తమటం కుమార్ రెడ్డి, ప్రసాద్ సన్నితి నిర్మించిన ఈ సినిమాకు ఆర్.టి.నేసన్ దర్శకత్వం వహించాడు. విజయ్, మోహన్ లాల్, కాజల్ అగర్వాల్ ప్రధాన పాత్రల్లో నటించిన ఈ సినిమా 24 జులై 2015న విడుదలైంది.

## కథ
శివుడు (మోహన్ లాల్) కుటుంబాన్న రక్షించే సమయంలో పోలీస్ ఆఫీసర్ చేతిలో శక్తి (విజయ్) తండ్రి చనిపోతాడు. ఆనాధల వున్న శక్తిని శివుడే తన సొంత కొడుకులా  పెంచి పెద్ద చేస్తాడు. శివుడు శాంతి (కాజల్ అగర్వాల్)ను చూసిప్రేమలో పడతాడు. ఒకరోజు శివుడిని ఒక పోలీస్ ఆఫీసర్ వచ్చి అరెస్ట్ చేసి తీసుకెళ్తాడు కానీ క్షణాల్లోనే శక్తి మళ్లీ ఇంటికి తీసుకొచ్చేస్తాడు. ఎవరో బయటివాడు పోలీస్ అవడం వల్ల తమను అరెస్టు చేసే అవకాశం వుందని, అందుకే తమలోనే ఎవరో ఒకరు పోలీస్ అయితే ఎలాంటి సమస్య వుండదని శక్తిని పోలీస్ ఆఫీసర్ ను చేయాలని శివుడు నిర్ణయించుకుంటాడు. చివరకు శక్తి  పోలీస్ ఆఫీసర్ అయ్యాడా??   శక్తిలో వచ్చిన మార్పు వల్ల ఏం జరిగింది ? ఆ సంఘటనకు కారణమైన వారిని శక్తి ఎలా ఢీకొన్నాడు? అనేదే మిగతా సినిమా కథ.
## నటీనటులు
*విజయ్ 
*మోహన్ లాల్ 
*కాజల్ అగర్వాల్
*బ్రహ్మానందం
*సురేఖావాణి
*ఎల్బీ శ్రీరాం
*చరణ్‌దీప్
*అళగం పెరుమాళ్
* జంగిరి మధుమిత
* ప్రత్యేక పాత్రలో రవీనా దహా

## సాంకేతిక నిపుణులు
*బ్యానర్:  సూపర్ గుడ్ ఫిలింస్, శ్రీ ఓబులేశ్వర ప్రొడక్షన్స్
*నిర్మాత:  తమటం కుమార్ రెడ్డి, ప్రసాద్ సన్నితి
*కథ, స్క్రీన్ ప్లే, దర్శకత్వం:  ఆర్.టి.నేసన్ 
*సంగీతం: డి. ఇమ్మాన్
*సినిమాటోగ్రఫీ:  గణేష్ రాజవేలు
*ఎడిటర్: డాన్ మ్యాక్స్
*సహనిర్మాత: నామన శంకర్‌రావు 
*సమర్పణ: ఆర్.బి.చౌదరి.

## మూలాలు

వర్గం:2015 తెలుగు సినిమాలు
జర్మన్ షెపర్డ్

**జర్మన్ షెపర్డ్** చాలా ప్రజాదరణ పొందిన కుక్క జాతి . **వాటిని అల్సేషియన్** అని కూడా అంటారు. వారు కుక్క జాతిలో తెలివితేటలలో ముందంజలో ఉన్నాయి. చట్ట అమలు రెస్క్యూ ఆపరేషన్లలో అద్భుతమైన కాపలా కుక్కలు.  చాలా విధేయుడైన జర్మన్ షెపర్డ్ కుక్కలు మానవులు ఇతర జంతువులతో సంభాషించడానికి ఇష్టపడతాయి.**జ**
 

## ప్రత్యేకత
thumb
జర్మన్ షెపర్డ్ కుక్కలు పరిమాణం, బలంతో స్థిరంగా ఉంటాయి. వారి బొచ్చు కోటు రెండు వరుసలలో అమర్చబడి ఉంటుంది. పెద్ద వెంట్రుకల కనీస పొడవు, పెద్ద వెంట్రుకలు పెద్దవిగా ఉంటాయి. జర్మన్ షెపర్డ్ కుక్కలు పొడవాటి, చిన్న జుట్టు కలిగి ఉంటాయి. అత్యంత సాధారణ రంగులు నలుపు, తెలుపు అవి అనేక ఇతర రంగులలో కూడా ఉంటాయి కానీ, అలాంటివి తక్కువ గుర్తింపు పొందాయి. ప్రత్యేకంగా వీటిని రక్షణ పరంగా ప్రపంచ దేశాలలో ప్రభుత్వం చాలా శాఖలలో పోలీస్ శాఖ, మిలటరీ, లాంటి అనేక వ్యవస్థలలో ఎక్కువ శాతం ఈ జాతి కుక్కలను వినియోగిస్తారు. 

## రక్షణ
నెలల వయసు చిన్న పిల్లలు కూడా వేల రూపాయలు లు వెచ్చించి కొనుగోలు చేసుకుంటారు. ఖరీదైన ఈ జాతి కుక్కలు తమ యజమానులకు అత్యంత ఆప్యాయత విశ్వాసంతో ఉంటాయి.  అపరిచితులను ద్వేషిస్తాయి. ఈ ప్రవర్తన వారికి మంచి ఇంటిని పరిరక్షించే వాచ్ మెన్ రక్షకుడిగా మారడానికి సహాయపడుతుంది. ఈ జాతి పిల్లలతో ఆడటానికి ఇష్టపడుతుంది. చాలా శక్తివంతమైనది. జర్మన్ షెపర్డ్ జాతి దాని మేధస్సు, శక్తి యజమాని పట్ల శ్రద్ధ కారణంగా సహచరుడిగా ఇంటిని పరిరక్షించే వాచ్ మెన్ రక్షకుడిగా రాణిస్తోంది. 

## ఇతర రంగులలో

దస్త్రం:LaikaRosenhof.jpg|నల్ల ముసుగు, సేబుల్ రంగుతో జర్మన్ షెపర్డ్ కుక్క 
దస్త్రం:Black-german-shepherd.jpg|ఘన నల్ల జర్మన్ షెపర్డ్ కుక్క
దస్త్రం:Military Working Dog - American Air Day 2012 (7831960226).2.jpg|జర్మనీ షెపర్డ్ కుక్క రెండు రంగుల సైనిక పని చేస్తుంది
దస్త్రం:Deutscher Schäferhund- portrait.JPG|పొడవాటి మూతి, నల్ల ముసుగుముక్కుగోధుమ, మధ్య తరహా కళ్లను చూపుతున్న మగ జర్మన్ షెపర్డ్
దస్త్రం:Long haired German Sheppard.jpg|నల్లటిలేత జుట్టు గల జర్మన్ షెపర్డ్
దస్త్రం:Schwarzer Schäferhund 6 Monate.jpg|బ్లాక్ జర్మన్ షెపర్డ్ మగ ca. 6 నెలల వయస్సు. 

## యితర లింకులు

## మూలాలు

వర్గం:కుక్కలు
వర్గం:పెంపుడు జంతువులు
సేథ్ గోవింద్ దాస్

**సేథ్ గోవింద్ దాస్** ( 1896 అక్టోబరు 16 - 1974 జూన్ 18) మహారాష్ట్రకు చెందిన స్వాతంత్ర్య సమరయోధుడు, పార్లమెంట్ సభ్యుడు, రచయిత.

## జననం
సేథ్ గోవింద్ దాస్ 1896, అక్టోబరు 16న మహారాష్ట్రలోని జబల్‌పూర్‌కు చెందిన రాజ గోకుల్దాస్ మహేశ్వరి వ్యాపారి కుటుంబంలో జన్మించాడు. సేవారం ఖుషాల్‌చంద్ బ్యాంకింగ్ సంస్థ ఉంది.

## ఉద్యమం
మహాత్మా గాంధీకి సన్నిహితుడిగా, అనుచరుడిగా స్వాతంత్ర్య ఉద్యమంలో పాల్గొన్నాడు. మధ్యప్రదే్శ్ రాటస్ట్రంలోని దామోహ్‌ పట్టణంలో జైలు శిక్షను కూడా అనుభవించాడు.

## రచనా ప్రస్థానం
గోవింద్ హిందీ రచయిత కూడా. హిందీ భారత జాతీయ భాషగా రావడానికి తన మద్దతు ఇచ్చాడు. జైలులో ఉన్న సమయంలో 'ప్రకాశం' (సాంఘిక), 'కార్తవ్య' (పౌరాణిక), 'నవరాలు' (తాత్విక), 'స్పార్ధ' (ఒక నాటకం నాటకం) అనే నాలుగు నాటకాలు కూడా రాశాడు.

## రాజకీయరంగం
1957 నుండి 1974 వరకు భారత పార్లమెంట్‌లో జబల్‌పూర్‌కు ప్రాతినిధ్యం వహించాడు.

## పురస్కారాలు
1961లో భారత ప్రభుత్వం నుండి భారతదేశ మూడవ అత్యున్నత పురస్కారమైన పద్మభూషణ్ పురస్కారాన్ని అందుకున్నాడు.

## మరణం
దాస్ 1974, జూన్ 18న ముంబైలో మరణించాడు.

## మూలాలు

వర్గం:1896 జననాలు
వర్గం:1974 మరణాలు
వర్గం:1వ లోక్‌సభ సభ్యులు
వర్గం:2వ లోక్‌సభ సభ్యులు
వర్గం:3వ లోక్‌సభ సభ్యులు
వర్గం:4వ లోక్‌సభ సభ్యులు
వర్గం:5వ లోక్‌సభ సభ్యులు
వర్గం:మహారాష్ట్ర స్వాతంత్ర్య సమర యోధులు
వర్గం:మహారాష్ట్ర వ్యక్తులు
వర్గం:మరాఠీ వ్యక్తులు
వర్గం:మహారాష్ట్ర రచయితలు
వర్గం:బ్రిటిషు భారతదేశ కేంద్ర శాసనసభ సభ్యులు
పిరమల్ ఫౌండేషన్

**పిరమల్ ఫౌండేషన్**(ఆంగ్లం:**Piramal Foundation**) పిరమల్ కార్పోరేట్ సంస్థల దాతృత్వ విభాగం. ఈ ఫౌండేషన్ విద్య, జీవనోపాధి సృష్టి, ఆరోగ్య సంరక్షణ యువత సాధికారత అనే నాలుగు విస్తృత విషయాలకు సంబందించిన ప్రాజెక్టులను చేపడుతుంది. ఈ ప్రాజెక్టులు వివిధ సంఘాలు, కార్పొరేట్ సంస్థలు, స్వచ్చంద సంస్థలు ఇంకా వివిధ ప్రభుత్వ సంస్థల భాగస్వామ్యంతో రూపొందించబడ్డాయి.

## ప్రాజెక్టులు
### స్వస్థ్య
పిరమల్ స్వస్థ్య పిరమల్ ఫౌండేషన్ మద్దతుతో నడిచే ఒక లాభాపేక్షలేని సంస్థ, ఇది ఇంతకు పూర్వం విద్య నిర్వహణ & పరిశోధన సంస్థగా గుర్తింపు పొందింది. ఈ ప్రాజెక్టు కింద పిరమల్ ఫౌండేషన్ కర్ణాటక ప్రభుత్వంతో పాటు ఒప్పందం కుదుర్చుకొని ఆ రాష్ట్ర పౌరులకు బి.ఎస్.ఎన్.ఎల్ 104 నెంబర్ సహాయంతో వైద్య హెల్ప్లైన్ ని నిర్వహిస్తుంది. ఈ సేవలను **ఆరోగ్య వాణి** గా పిలుస్తారు.
### సర్వజల్
### ఉద్గమ్
### ఆకాంక్ష జిల్లాల సమన్వయం
### నాయకత్వ పాఠశాల
## మూలాలు
సూపర్ స్టార్ కిడ్నాప్

**సూపర్ స్టార్ కిడ్నాప్** 2015లో విడుదలైన తెలుగు సినిమా. లక్కీ క్రియేషన్స్ బ్యానర్ పై చందు పెన్మత్స నిర్మించిన ఈ సినిమాకు ఎ.సుశాంత్ రెడ్డి దర్శకత్వం వహించాడు. నందు, ఆదర్శ్, భూపాల్, పూనమ్ కౌర్, శ్రద్ధాదాస్ ప్రధాన పాత్రల్లో నటించిన ఈ సినిమా జులై 03, 2015న విడుదలైంది. 
## కథ
జై (ఆదర్శ్ బాలకృష్ణ) డ్రగ్స్ కి అలవాటు అవుతాడు. ఘాడంగా ప్రేమించిన అమ్మాయి ప్రియ (పూనం కౌర్) తనని వదిలి ఎవరితోనో ఉందని తెలుసుకొని డిప్రెషన్ తో ఉంటాడు నందు (నందు). చివరిగా భూపాల్ (భూపాల్) ఎప్పటికైనా మహేష్ బాబుతో సినిమా చేయాలనీ సిటీకి వచ్చి ఫిలిం ఇండస్ట్రీలో అవకాశలకోసం ట్రై చేస్తుంటాడు. ఒకానొక సందర్భంలో ఈ ముగ్గురు రౌడీ శీదర్ అయిన పత్తాల రాజు (ఫిష్ వెంకట్) దగ్గర ఇరుక్కుంటారు. అతనికి 10 రోజుల్లో 50 లక్షలు కట్టాల్సి వస్తుంది. 50 లక్షలు కట్టేందుకు ముగ్గురు వేసిన పథకం ఏంటి ? అనేదే మిగతా సినిమా కథ. '

## నటీనటులు

*నందు  
*ఆదర్శ్ బాలకృష్ణ 
*భూపాల్  
*పూనమ్ కౌర్  
*శ్రద్ధాదాస్ 
*తేజస్వి మదివాడ
*ఫిష్ వెంకట్
*తేజస్విని లోనరి 
*తాగుబోతు రమేష్ 
*వెన్నెల కిషోర్
*పోసాని కృష్ణ మురళి 
*నాని    (అతిధి పాత్ర)
*అల్లరి నరేష్   (అతిధి పాత్ర)
*మంచు మనోజ్  (అతిధి పాత్ర)
*తనీష్  (అతిధి పాత్ర)

## సాంకేతిక నిపుణులు
*బ్యానర్:   లక్కీ క్రియేషన్స్
*నిర్మాత:  చందు పెన్మత్స
*కథ, స్క్రీన్ ప్లే, దర్శకత్వం:  ఎ.సుశాంత్ రెడ్డి
*సంగీతం: సాయి కార్తీక్
*సినిమాటోగ్రఫీ:  ఈశ్వర్
*ఎడిటర్: బస్వ పైడిరెడ్డి
## మూలాలు

వర్గం:తేజస్వి మదివాడ నటించిన సినిమాలు
బస్తీ (2015 సినిమా)

**బస్తీ** 2015లో విడుదలైన తెలుగు సినిమా. వజ్మన్ ప్రొడక్షన్స్ బ్యానర్ పై వాసు మంతెన నిర్మించి, దర్శకత్వం వహించాడు. నందు, శ్రేయన్, అభిమన్యు సింగ్, కోట శ్రీనివాసరావు, ప్రగతి, ముఖేష్ రుషి ప్రధాన పాత్రల్లో నటించిన ఈ సినిమా జులై 03, 2015న విడుదలైంది.

## కథ
భిక్షపతి (కోట శ్రీనివాసరావు) వర్గం, అమ్మిరాజు (ముఖేష్ రుషి) వర్గం రెండు వైరివర్గాల మధ్యం నిత్యం తగాదాలు చోటు చేసుకుంటాయి. అయితే  ఇరు వర్గాల పెద్దలూ ఈ గొడవలన్నింటికీ స్వస్తి పలికి ఎవరికి వారుగా జీవిస్తుంటారు. కానీ భిక్షపతి కొడుకు భవాని (అభిమన్యు సింగ్) మాత్రం ఆ రెండు వర్గాల మధ్య గొడవలు అయ్యేందుకు రెచ్చగొట్టే పనులు చేస్తూనే ఉంటాడు. భవానికి బుద్ధి చెప్పాలనే ఉద్దేశంతో అమ్మిరాజు, అతని చెల్లైన స్రవంతి (ప్రగతి చౌరస్య) ని కిడ్నాప్ చేస్తాడు. ఆ సమయంలోనే అమెరికా నుండి విజయ్ (శ్రేయాన్) తన ఇంటికి వస్తాడు.ఒకరోజు అనుకోకుండా తమ ఇంట్లో కిడ్నాప్‌కు గురైన స్రవంతిని విజయ్ చూసి ఆమెను ప్రేమిస్తాడు.

## నటీనటులు
*శ్రేయన్  
*ప్రగతి  
*అభిమన్యు సింగ్  
*కోట శ్రీనివాసరావు  
*ముఖేష్ రుషి

## సాంకేతిక నిపుణులు
*బ్యానర్:వజ్మన్ ప్రొడక్షన్స్  
*నిర్మాత:  వాసు మంతెన
*కథ, స్క్రీన్ ప్లే, దర్శకత్వం:  వాసు మంతెన
*సంగీతం:ప్రవీణ్ ఇమ్మడి 
*సినిమాటోగ్రఫీ:  గుణశేఖర్
*ఎడిటర్: గౌతంరాజు
## మూలాలు

వర్గం:2015 తెలుగు సినిమాలు
ఓ చెలియా నా ప్రియ సఖియా

**ఓ చెలియా నా ప్రియ సఖియా** 2015లో విడుదలైన తెలుగు సినిమా. పసుపుల సోమిరెడ్డి సమర్పణలో కమలేశ్వరా ఆర్ట్ క్రియేషన్స్ బ్యానర్ పై పి.రమేష్ బాబుల్ రెడ్డి స్వీయ నిర్మాణ దర్శకత్వం వహించాడు. మ‌నోజ్ నంద‌న్‌, స్మితిక, మోనిక సింగ్ హీరోహీరోయిన్లుగా నటించిన ఈ సినిమా 3 జులై 2015న విడుదలైంది.

## కథ
ప్రతి విషయంలోనూ బెటర్‌మెంట్‌ను కోరుకుంటూ ఉండే మురళి (మనోజ్ నందం), ప్రేమకు కూడా ఇదే సిద్ధాంతాన్ని పాటిస్తాడు. ఈ క్రమంలోనే అతడికి కావ్య (స్మితిక) తో పరిచయం అయి కొద్దిరోజుల్లోనే ఆమెకు దగ్గరవుతాడు. మురళి తనను ప్రేమిస్తున్నాడని అనుకుంటున్న తరుణంలోనే తాను ఒక పరిచయం లేని అమ్మాయి ప్రేమలో ఉన్నానని మురళి కావ్యకు చెప్తాడు.  తాను ప్రేమించిన అమ్మాయి నమీ (మోనికా సింగ్) అనుకోకుండా అతడి జీవితంలోకి రావడం, ఓ ధనిక కుటుంబానికి చెందిన ఆ అమ్మాయితో అతి తొందర్లోనే మురళి దగరవుతుంది. మురళికి అన్ని తాను ఉహించుకున్నట్టే జరుగుతుందని అనుకునేలోపే నమీ, మురళికి ఓ షాక్ ఇస్తుంది. నమీ మురళికిచ్చిన షాక్ ఏంటి ? అనేదే మిగతా సినిమా కథ.

## నటీనటులు
* మ‌నోజ్ నంద‌న్‌
*స్మితిక  
*మోనిక సింగ్

## సాంకేతిక నిపుణులు
*బ్యానర్:  కమలేశ్వరా ఆర్ట్ క్రియేష
*నిర్మాత:  పి.రమేష్ బాబుల్ రెడ్డి
*కథ, స్క్రీన్ ప్లే, దర్శకత్వం:  పి.రమేష్ బాబుల్ రెడ్డి
*సంగీతం: సాకేత్ నాయుడు
*సినిమాటోగ్రఫీ:  

## మూలాలు

వర్గం:2015 తెలుగు సినిమాలు
శంకర్‌లాల్ బ్యాంకర్

**శంకర్‌లాల్ ఘెలాభాయ్ బ్యాంకర్** (1889 - 1985) భారతీయ స్వాతంత్ర్య సమరయోధుడు. మహాత్మా గాంధీ సహచరులలో ఒకడిగా ఉన్నాడు.

## జననం
శంకర్‌లాల్ 1889లో అహ్మదాబాదులో జన్మించాడు.

## ఉద్యమం
బ్యాంకర్, అతని స్నేహితుడు ఇందులాల్ యాగ్నిక్ వరుసగా *[[యంగ్ ఇండియా]]*, *నవజీవన్* ప్రచురణలను స్థాపించి మహాత్మా గాంధీ ప్రజా జీవితంలోకి వచ్చినపుడు ఈ ప్రచురణలను అందజేశారు. 1922 మార్చి 10న గాంధీ, బ్యాంకర్ ఇద్దరూ గాంధీ వార్తాపత్రిక *[[యంగ్ ఇండియా]]* ప్రచురణకర్త, ఎడిటర్‌గా దేశద్రోహం ఆరోపణలపై అరెస్టు చేయబడ్డారు.

గాంధీ ఆధ్వర్యంలో అహ్మదాబాద్‌ పట్టణంలో జరిగిన అనేక కార్యకలాపాలకు బ్యాంకర్ ప్రధానపాత్ర పోషించాడు. అహ్మదాబాద్‌లో టెక్స్‌టైల్ మిల్లు కార్మికుల సమ్మె, 1918 ఖేడా సత్యాగ్రహం, రౌలత్ చట్టానికి వ్యతిరేకంగా జరిగిన నిరసనలలో పాల్గొన్నాడు. ఖాదీ, చర్ఖాలను ప్రోత్సహించిన భారతీయ చర్ఖా సంఘానికి కార్యదర్శిగా కూడా ఉన్నాడు.

## మరణం
శంకర్‌లాల్ 1985లో మరణించాడు.

## మూలాలు

వర్గం:1889 జననాలు
వర్గం:1985 మరణాలు
వర్గం:గాంధేయవాదులు
వర్గం:భారత స్వాతంత్ర్య సమర యోధులు
వినవయ్యా రామయ్యా

**వినవయ్యా రామయ్యా** 2015లో విడుదలైన తెలుగు సినిమా.సరస్వతి ఫిలిమ్స్ బ్యానర్ పై సింధుర పువ్వు కృష్ణారెడ్డి నిర్మించిన ఈ సినిమాకు జి.రాంప్రసాద్ దర్శకత్వం వహించాడు. నాగ అన్వేష్, కృతిక, ప్రకాష్ రాజ్, బ్రహ్మానందం, ఆలీ, నరేష్ ప్రధాన పాత్రల్లో నటించిన ఈ సినిమా జూన్ 19, 2015న విడుదలైంది.

## కథ
వీరయ్య పాలెం అనేగ్రామంలో చంటి (నాగ అన్వేష్)  తన ఎదురింట్లో ఉండే జానకి (కృతిక) అంటే ఎంతో ఇష్టం. జానకి తండ్రి చౌదరి (ప్రకాష్ రాజ్) ఆ ఊరికే పెద్దమనిషి. చౌదరి, జానకికి ఓ పెద్ద జమీందారునిచ్చి పెళ్ళి చెయ్యాలని ఓ సంబంధం కుదురుస్తాడు. ఈ విషయం తెలుసుకున్న చంటి, జానకికి తన ప్రేమ విషయాన్ని చెప్పగా, తనకలాంటి ఆలోచనలు లేవని తేల్చి చెప్పేస్తుంది. చంటి ప్రేమను దక్కించుకునేందుకు ఏమి చేశాడు?  వీరిద్దరి ప్రేమ చివరకు ఏమైంది? అనేదే మిగతా సినిమా కథ.

## నటీనటులు
*నాగ అన్వేష్ 
*కృతిక  
*ప్రకాష్ రాజ్  
*బ్రహ్మానందం  
* ఆలీ 
*నరేష్
*చరణ్‌దీప్

## సాంకేతిక నిపుణులు
*బ్యానర్:  సరస్వతి ఫిలిమ్స్ 
*నిర్మాత:  సింధుర పువ్వు కృష్ణారెడ్డి 
*కథ, స్క్రీన్ ప్లే, దర్శకత్వం:  జి.రాంప్రసాద్ 
*సంగీతం: అనూప్
*సినిమాటోగ్రఫీ: రసూల్ ఎల్లోర్ 
*ఎడిటర్: ప్రవీణ్ పూడి

## మూలాలు

వర్గం:2015 తెలుగు సినిమాలు
రాక్షసుడు (2015 సినిమా)

**రాక్షసుడు** 2015లో విడుదలైన తెలుగు సినిమా. మేధా క్రియోష‌న్స్ బ్యానర్ పై ఎం.ఎస్.ఆర్, మిర్యాల రాజాబాబు (కృష్ణారెడ్డి) నిర్మించిన ఈ సినిమాకు వెంకట్ ప్రభు దర్శకత్వం వహించాడు. సూర్య, నయనతార, ప్రణీత ప్రధాన పాత్రల్లో నటించిన ఈ సినిమా తమిళంలో ‘మాసు ఎంగిర మసిలమణి’ పేరుతో, తెలుగులో ‘రాక్షసుడు’ పేరుతో మే 29, 2015న విడుదలైంది.

## కథ
చిన్ననాటి మిత్రులు మధుసూదన్ అలియాస్ మాస్(సూర్య), జెట్టు(ప్రేమ్ జీ అమరెన్) ఇద్దరూ చిన్న చిన్న మోసాలు, దొంగతనాలు చేసుకుంటూ లైఫ్ ను ఎంజాయ్ చేస్తుంటారు. అలా  సాఫిగా సాగుతున్న సమయంలో వీరికి ఓ సమస్య వచ్చిపడుతుంది. దాని నుండి తప్పించుకోవడానికి ప్రయత్నించగా మాస్ కి యాక్సిడెంట్ అవుతుంది. దీంతో మాస్ ఓ రెండు క్షణాల్లో చచ్చి బ్రతుకుతాడు. హాస్పిటల్లో కోలుకున్న తర్వాత మాస్ కు ఆత్మలు కనిపించడం మొదలవుతాయి. ఆ ఆత్మలు తమ కోరికలను తీర్చమంటాయి. మాస్ ఇదే అదునుగా భావించి, హెల్ప్ చేయాలంటే తనకు హెల్ప్ చేయాలని చెప్పి, ఆ ఆత్మలను అడ్డం పెట్టుకొని డబ్బు సంపాదిస్తుంటాడు. ఇదే సమయంలో మాలిని(నయనతార)తో పరిచయం ఏర్పడటం, ప్రేమలో పడతాడు.  మాస్ లైఫ్ లోకి అనుకోకుండా శివకుమార్(సూర్య) ఎంట్రీ ఇస్తాడు. మాస్ జీవితం పూర్తిగా మారిపోతుంది. తెలియకుండానే మాస్ పలు మర్డర్ కేసులు, రాబరీ కేసులలో ఇరుక్కుంటాడు. ఇక అక్కడి నుంచి ఏమయ్యింది? అసలు శివ ఎవరు? అసలు మాస్, శివలకు ఏంటి సంబంధం? శివ మనిషా లేక దెయ్యమా ? అనేదే మిగతా సినిమా కథ.

## నటీనటులు
*సూర్య  
*నయనతార  
*ప్రణీత
* ప్రేమ్ అమరెన్
* విజయ్ వసంత్
*బడవా గోపి
*పార్తీబన్‌  
*సముద్రఖని 
*బ్రహ్మానందం  
*శ్రీమాన్‌
*రేతిక శ్రీనివాస్
*షణ్ముగసుందరం
*సోనియా

## సాంకేతిక నిపుణులు
*బ్యానర్:  మేధా క్రియోష‌న్స్ 
*నిర్మాత:  కె.ఇ.జ్ఞాన‌వేల్‌ రాజా
*కథ, స్క్రీన్‌ప్లే, దర్శకత్వం:  వెంకట్ ప్రభు 
*సంగీతం: యువన్ శంకర్ రాజా
*సినిమాటోగ్రఫీ: ఆర్.డి.రాజశేఖర్
*ఎడిటర్: ప్రవీణ్.కె.ఎల్
* మాటలు: శశాంక్ వెన్నెలకంటి  
*పాటలు: వెన్నెలకంటి, చంద్రబోస్, శ్రీమణి, రాకేందు మౌళి
## స్పందనలు
* "*మాస్, శివకుమార్ గా రెండు భిన్నమైన పాత్రలను సూర్య బాగానే చేశాడు. కానీ కథానాయికలు నయనతార, ప్రణీతలకు సినిమాలో పెద్ద ప్రాధాన్యం లేకుండా పోయింది. మాస్ స్నేహితుడిగా నటించిన ప్రేమ్జీ అమరన్ తన రొటీన్ చేష్టలతో విసుగు తెప్పించాడు. అలానే బ్రహ్మానందానిదీ రొట్టకొట్టుడు కామెడీనే. విలన్ గా నటించిన దర్శకుడు సముద్రఖని, పోలీస్ అధికారిగా నటించిన మరో దర్శకుడు పార్తీబన్ అంతగా మెప్పించలేదు. యువన్ శంకర్ రాజా బాణీలు చెప్పుకోదగ్గవి కాదు. ఇలాంటి కథను సూర్య లాంటి హీరో చేయాల్సిన అవసరమే లేదు. ఏదో కొత్తగా చేయాలనే తపన తప్పితే, ఈ కథ ప్రేక్షకుల్ని ఏమేరకు మెప్పింస్తుందనే దానిపై సూర్య దృష్టి పెట్టినట్టు కనిపించదు. ఇక ప్రేక్షకులనైతే ఈ రాక్షసుడు బాగానే పొంసించాడని చెప్పాలి.*" అని ఫిల్మ్ జర్నలిస్ట్ వడ్డి ఓంప్రకాశ్ నారాయణ్ తన సమీక్షలో వ్యాఖ్యానించాడు.

## మూలాలు

వర్గం:2015 తెలుగు సినిమాలు
వర్గం:ద్విపాత్రాభినయం ఉన్న సినిమాలు
అక్కల చంద్రమౌళి

**అక్కల చంద్రమౌళి** తెలంగాణ రాష్ట్రానికి చెందిన కవి, సినిమా పాటల రచయిత. ఆయన 2013లో ‘గులాబీ’ సినిమా ద్వారా సినీరంగంలోకి అడుగు పెట్టాడు.

## జననం, విద్యాభాస్యం
అక్కల చంద్రమౌళి  8 జూన్‌ 1983న తెలంగాణ రాష్ట్రం, మంచిర్యాల జిల్లా, రామకృష్ణాపూర్‌ గ్రామంలో అక్కల లచ్చన్న, రాజేశ్వరి దంపతులకు జన్మించాడు. ఆయన పదవ తరగతి వరకు రామకృష్ణాపూర్‌ లో, హైదరాబాద్ లో ఇంటర్మీడియట్,  డిగ్రీ పూర్తి చేసి , ఉస్మానియా యూనివర్సిటీలో ఎంసీఏ పూర్తి చేశాడు.

## సినీ జీవితం
అక్కల చంద్రమౌళి సింగరేణిలో కారుణ్య నియామకం ద్వారా తన తండ్రి ఉద్యోగం తనకు వచ్చింది. ఆయన సినిమాలపై ఇష్టంతో ఆ ఉద్యోగాన్ని వదులుకొని సినీరంగంలోకి అడుగు పెట్టాడు. ఆయన 2013లో ‘గులాబీ’ సినిమా ద్వారా పాటల రచయితగా సినీ రంగంలోకి అడుగు పెట్టాడు. ఆయన తెలంగాణ రాష్ట్ర ప్రభుత్వం నిర్మించిన పలు డాక్యూమెంటరీలకు పాటలు రాసాడు. 
; చిత్రాలు-పాటలు
#గులాబీ (2013) - 1. శతమానంభవతి చరితల్లోనే మురిసే 2. సొగసు చీరలో నిశీధి వేళలో 3. ఇది కవి రాయని శ్లోకమే 4. మేఘమొదిలే మెరుపై కదిలే
#శివకాశీపురం (2017) - 1. ఇన్నాళ్లుగా నా కళ్లల్లో నువ్వే 2. బంతీపూలతో బండికట్టినానే 3. తొలివరమై రావా
#కారులో షికారుకెళ్తే (2017) - 1.హే దుమ్మేసేయ్‌ ఈలగొట్టి 
#మెయిల్‌ (2021) 1.హే.. బొమ్మా బొరుసంటూ
# పరేషాన్‌ (2021) 1. సౌ సారా సౌ సారా చటక్కారా 

## మూలాలు

వర్గం:1983 జననాలు
వర్గం:ఉస్మానియా విశ్వవిద్యాలయం పూర్వ విద్యార్ధులు
బెస్ట్ యాక్టర్స్

**బెస్ట్ యాక్టర్స్‌** 2015లో విడుదలైన తెలుగు సినిమా. మారుతి టీం వ‌ర్క్స్ బ్యానర్ పై కుమార్ అన్నంరెడ్డి నిర్మించిన ఈ సినిమాకు అరుణ్ ప‌వ‌ర్ దర్శకత్వం వహించాడు. నందు, మ‌ధు నంద‌న్‌, అభిషెక్ మ‌హ‌ర్షి, న‌వీద్ , మ‌దురిమ‌, కేషా క్రాంతి, షామిలి, భార్గవి ప్రధాన పాత్రల్లో నటించిన ఈ సినిమా 28 ఆగష్టు 2015న విడుదలైంది.
## కథ
నందు(నందు), మధు(మధు), అభి(అభి), కృష్ణ(నవీద్)లు చిన్ననాటి స్నేహితులు. నందు ఫ్యాషన్ డిజైనర్. ప్రేమ, పెళ్లి అనే వాటిని నమ్మకుండా అమ్మాయిలతో జల్సా చేస్తుంటాడు. మధు తన ఆఫీస్ లో కోరుకున్న ప్రమోషన్ కోసం, తాను ప్రేమించిన అమ్మాయికి తన ప్రేమను చెప్పలేక బాధపడుతుంటాడు. ఇక మూడేళ్లుగా ప్రేమించిన అమ్మాయి పెళ్లికి నో చెప్పడంతో బాధపడుతుంటాడు కృష్ణ. దర్శకుడిగా మారి ఇండస్ట్రీని మార్చేయ్యాలని చాలా అవకాశాల కోసం తిరిగి తిరిగి విసుగెత్తిపోతాడు అభి. ఇలా ఒక్కొక్కరు వారి వారి సమస్యలతో బాధపడుతున్న వీళ్లంతా ఎంజాయ్ మెంట్ కోసం గోవా వెళ్తారు. అక్కడ మీనాక్షి అయ్యర్(క్రతీ)తో కృష్ణకు పరిచయం ఏర్పడి, అది కాస్త ప్రేమగా మారుతుంది. ఇక నందు, మధులకు జయసుధ(మధురిమ), జయప్రద(కేశ కంబటి)లు పరిచయం కావడం, రెండో రోజుకే వారి మధ్య అన్నీ అయిపోవడం జరిగిపోతాయి. సీన్ కట్ చేస్తే... తర్వాత రోజు నుంచి వారు కనపడరు. కానీ నందు, మధులకు కాల్ చేసి మాలో ఒకరికి ఎయిడ్స్ వుంది.. కాబట్టి.. మీ ఇద్దరిలో కూడా ఒకరికి ఎయిడ్స్ అని చెప్పి కాల్ కట్ చేస్తారు.  అసలు జయప్రద, జయసుధలు ఎవరు? నందు, మధులు ఎలాంటి ఇబ్బందులను ఎదుర్కొన్నారు ? అనేదే మిగతా సినిమా కథ.

## నటీనటులు
*నందు  
*మ‌ధు నంద‌న్‌  
*వర్షిణి
*అభిషెక్ మ‌హ‌ర్షి 
*న‌వీద్ 
*మ‌దురిమ‌ 
*కేషా క్రాంతి  
*షామిలి 
*భార్గవి

## సాంకేతిక నిపుణులు
*బ్యానర్:   మారుతి టీం వ‌ర్క్స్
*నిర్మాత:  కుమార్ అన్నంరెడ్డి
*కథ, స్క్రీన్ ప్లే, దర్శకత్వం:  అరుణ్ ప‌వ‌ర్
*సంగీతం: జేబి
*సినిమాటోగ్రఫీ:  విశ్వ.డి.బి
*ఎడిటర్: ఉద్దవ్‌.ఎస్‌.బి

## మూలాలు

వర్గం:2015 తెలుగు సినిమాలు
రఘువరన్ బి.టెక్

**రఘువరన్ బి.టెక్** 2015లో విడుదలైన తెలుగు సినిమా. శ్రీ స్రవంతి మూవీస్ బ్యానర్ పై స్రవంతి రవికిశోర్ నిర్మించిన ఈ సినిమాకు వేల్‌రాజ్‌ దర్శకత్వం వహించాడు. ధనుష్ , అమలా పాల్, సురభి, శరణ్య పొనవన్నన్, వివేక్ ప్రధాన పాత్రల్లో నటించారు. ఈ సినిమా 18 జులై 2014న తమిళంలో ‘వేలై ఇళ్ళ పట్టదారి’ పేరుతో , తెలుగులో ‘రఘువరన్ బి.టెక్’ పేరుతో 1 జనవరి 2015న విడుదలైంది.

## కథ
సివిల్‌ ఇంజినీర్‌ అయిన రఘువరన్‌ (ధనుష్‌) చాలా తెలివైన వాడు అయినా కానీ తాను కోరుకున్న ఉద్యోగం తప్ప ఇంకోటి చేయనని ఖాళీగా ఇంట్లో కూర్చుంటాడు. ఇవేవి పెద్దగా పట్టించుకోకుండా జాలీగా లైఫ్ ను లీడ్ చే్సుకుంటూ వస్తుంటాడు. పక్కింట్లో ఉండే శాలిని (అమలాపాల్) మొదట్లో రఘు పనికిరాని వాడుగా భావించినా అతడి గురించి తెలుసుకుని ప్రేమలో పడుతుంది. తండ్రి (సముద్రఖని) చేత చీవాట్లు తింటూ తల్లి (శరణ్య) చనిపోవడానికి పరోక్షంగా కారణమవుతాడు. ఆ తర్వాత అతనికి ఓ కంపెనీలో ఇంజినీర్‌గా ఉద్యోగం వస్తుంది. తనకి పెద్ద ప్రాజెక్ట్‌ దక్కితే ఆ కాంట్రాక్ట్‌ దక్కించుకోలేకపోయిన అరుణ్‌ (అమితాష్‌) అనే బిల్డర్‌ రఘువరన్‌ లక్ష్యానికి అడుగడుగునా అడ్డు పడతాడు. బుద్ధి బలం, కండ బలంతో తాను అనుకున్నది రఘువరన్‌ ఎలా సాధిస్తాడు? అనేదే మిగతా సినిమా కథ.

## నటీనటులు

* ధనుష్   
*అమలా పాల్  
*సురభి  
*శరణ్య పొనవన్నన్  
*వివేక్
*అమితాష్ ప్రధాన్
*హృషికేశ్
*విఘ్నేష్ శివన్
*మీరా కృష్ణన్
*సెల్ మురుగన్
*డి. ఆర్. కె. కిరణ్
*ఎం. జె. శ్రీరామ్
*సంజయ్ అస్రానీ
*బాబా భాస్కర్  (అతిధి పాత్రలో)
*వేల్‌రాజ్‌

## సాంకేతిక నిపుణులు
*బ్యానర్:  శ్రీ స్రవంతి మూవీస్
*నిర్మాత:  స్రవంతి రవికిశోర్
*కథ, స్క్రీన్ ప్లే, దర్శకత్వం: వేల్‌రాజ్‌  
*సంగీతం: అనిరుధ్ రవి చందర్
*సినిమాటోగ్రఫీ:  వేల్‌రాజ్‌  
*ఎడిటర్: ఎం.వి.రాజేష్ కుమార్
## మూలాలు

వర్గం:2015 తెలుగు సినిమాలు
గడ్డం గ్యాంగ్

**గడ్డంగ్యాంగ్** 2015లో విడుదలైన తెలుగు సినిమా. శివాణీ, శివాత్మిక మూవీస్ బ్యానర్ ల పై జీవితరాజశేఖర్ నిర్మించిన ఈ సినిమాకు పి.సంతోష్ దర్శకత్వం వహించాడు. రాజశేఖర్, షీనా, నాగబాబు, అచ్చు, నరేష్, రాజేష్ ప్రధాన పాత్రల్లో నటించిన ఈ సినిమా 2 ఫిబ్రవరి 2015న విడుదలైంది. 

## కథ
దాసు (రాజశేఖర్), రమేష్(సత్యం రాజేష్), సురేష్(అచ్చు) తో కలిసి ఒక కిడ్నాప్ గ్యాంగ్ నడుపుతుంటాడు. వీళ్లు ధర్మరాజు(నరేష్)  కొడుకుని కిడ్నాప్ చేయడానికి ఒప్పందం కుదుర్చుకుంటారు.  అనుకున్న ప్రకారం కిడ్నాప్ చేసేందుకు ప్రయత్నిస్తారు. అయితే ముందుగా అందులో ఫేలయినా తర్వాత  అతడ్ని కిడ్నాప్ చేస్తారు. కానీ డబ్బు లావాదేవీలతో ఈ గడ్డం గ్యాంగ్ ఇబ్బందుల్లో పడిపోతుంది. ఈ నేపథ్యంలోనే వీరిని పట్టుకునేందుకు గబ్బర్ సింగ్ అనే ఓ పోలీసాఫీసర్ దిగుతాడు. తరువాత ఏమి జరిగింది అనేదే మిగతా సినిమా కథ.

## నటీనటులు

* రాజశేఖర్ 
*షీనా 
*నాగబాబు 
*అచ్చు 
*నరేష్  
*సత్యం రాజేష్
*నోయెల్ సీన్
*చిత్రం బాషా 
*గిరి బాబు 
*సప్తగిరి 
*రఘు బాబు 
*ముమైత్ ఖాన్

## సాంకేతిక నిపుణులు
*బ్యానర్:   శివాణీ, శివాత్మిక మూవీస్
*నిర్మాత:  జీవితరాజశేఖర్ 
*కథ, స్క్రీన్ ప్లే, దర్శకత్వం:  పి.సంతోష్
*సంగీతం:  అచ్చు
*సినిమాటోగ్రఫీ: డెమెల్ ఎడ్వర్డ్స్
*ఎడిటర్: రిచర్డ్ కెవిన్
## మూలాలు
బుడుగు (2015 సినిమా)

**బుడుగు** 2015లో విడుదలైన తెలుగు సినిమా. హైదరాబాద్‌ ఇన్నోవేటీస్‌ ప్రై. లిమిటెడ్‌ బ్యానర్ ల పై భాస్కర్‌, సారికా శ్రీనివాస్‌ నిర్మించిన ఈ సినిమాకు మన్‌మోహన్‌ దర్శకత్వం వహించాడు. లక్ష్మీ మంచు, ఇంద్రజ, శ్రీధర్‌రావు, మాస్టర్‌ ప్రేమ్‌బాబు ప్రధాన పాత్రల్లో నటించిన ఈ సినిమా 17 ఏప్రిల్ 2015న విడుదలైంది.

## కథ
పూజ (లక్ష్మీ మంచు), రాహుల్(శ్రీధర్ రావు) దంపతులకు ఇద్దరు పిల్లలు బన్ని(మాస్టర్ ప్రేమ్ బాబు)  విద్య (బేబీ డాలీ).  రాహుల్ తన ఉద్యోగరీత్యా పిల్లలతో సరిగా గడపాడు. ఈ గ్యాప్ వల్ల బన్ని సరిగా ఉండడం లేదని, అతను అల్లరి ఎక్కువ చేస్తున్నాడని తండ్రి రాహుల్ తనని బోర్డింగ్ స్కూల్ లో చేరుస్తాడు. అక్కడ బన్ని చేసిన కొన్ని సంఘటనల వలన స్కూల్ లో వాళ్ళందరూ భయపడి తనని అక్కడి నుంచి తిరిగి ఇంటికి పంపేస్తారు. ఇంటికి తిరిగొచ్చిన అనంతరం బన్ని చాలా విచిత్రంగా ప్రవర్తిస్తుంటాడు.  దాంతో బన్నిని పూజ చిల్డ్రన్స్ సైకాలజిస్ట్ గీత రెడ్డి (ఇంద్రజ) దగ్గరికి తీసుకెళ్తుంది. అసలు బన్నికి ఉన్న సమస్య ఏమిటి ?  అనేదే మిగతా సినిమా కథ.

## నటీనటులు
* లక్ష్మీ మంచు  - పూజ  
*ఇంద్రజ - డా.గీత రెడ్డి
*శ్రీధర్‌రావు - రాకేష్
*మాస్టర్‌ ప్రేమ్‌బాబు - బన్నీ
*ఇందు ఆనంద్ 
*సన - శశి 
*శైలజావాణి - పనిమనిషి 
*వెన్నెల - దియా

## సాంకేతిక నిపుణులు
*బ్యానర్:   హైదరాబాద్‌ ఇన్నోవేటీస్‌ ప్రై. లిమిటెడ్‌
*నిర్మాత:  భాస్కర్‌, సారికా శ్రీనివాస్‌ 
*కథ, స్క్రీన్ ప్లే, దర్శకత్వం:  మన్‌మోహన్‌
*సంగీతం: సాయి కార్తీక్
*సినిమాటోగ్రఫీ: సురేష్ రఘుతు

## మూలాలు

వర్గం:2015 తెలుగు సినిమాలు
మన కుర్రాళ్ళే

**మన కుర్రాళ్ళే** 2015లో విడుదలైన తెలుగు సినిమా. వీర శంకర్ సిల్వర్ స్క్రీన్స్ బ్యానర్ పై బీవీఎస్ శ్రీనివాస్ నిర్మించిన ఈ సినిమాకు వీర శంకర్ దర్శకత్వం వహించాడు. అర్వింద్ కృష్ణ, రాజ్ కళ్యాణ్, రచనా మల్హోత్రా, శృతిరాజ్, రావు రమేష్, కృష్ణుడు ప్రధాన పాత్రల్లో నటించిన ఈ సినిమా 1 జనవరి 2015న విడుదలైంది. 

## కథ
లచ్చు (అరవింద్‌ కృష్ణ), సూరి (కళ్యాణ్‌), అప్పు (వెంకట్‌), దొంగ సుబ్బి (కృష్ణుడు) నలుగురు స్నేహితులు. వీరంతా ఓ గ్రామం నుంచి హైదరాబాద్ వస్తారు. సూరి ఐటీ ప్రొఫెసనల్‌. శారద కూడా ఓ సంస్థలో ఉద్యోగం చేస్తుంటుంది. లచ్చు, సెక్యూరిటీ ఆఫీసర్‌గా ఓ పబ్‌లో పని చేస్తుంటాడు. శారద (రచన) తో ప్రేమలో పడిన లచ్చు, ప్రేమ పని మీదా, ఉద్యోగం వేటలోనూ పడి సిటీకి వస్తాడు. ఇంకో వైపున సూరి అన్నయ్య రామరాజు (రావు రమేష్‌) సర్పంచ్‌గా పని చేస్తుంటాడు. సెజ్‌ పేరుతో తమ భూముల్ని లాక్కోడానికి ప్రయత్నిస్తోన్న ప్రభుత్వానికి వ్యతిరేకంగా ఉద్యమం చేస్తాడు .

## నటీనటులు
*అరవింద్‌ కృష్ణ
*రాజ్ కళ్యాణ్
*రచనా మల్హోత్రా
*శృతిరాజ్  
*రావు రమేష్  
*కృష్ణుడు
*వెంకట్‌  
*ఎం. ఎస్. నారాయణ 
*శ్రీనివాస్ రెడ్డి  
*కృష్ణభగవాన్‌

## సాంకేతిక నిపుణులు
*బ్యానర్:  వీర శంకర్ సిల్వర్ స్క్రీన్స్
*నిర్మాత:బీవీఎస్ శ్రీనివాస్, హరూన్.హెచ్‌ఎస్
*కథ, స్క్రీన్ ప్లే, దర్శకత్వం:  వీర శంకర్
*సంగీతం: రాజ్, గురుకిరణ్, జి.కె, మనోమూర్తి, శివ కాకాని, మోహన్ జోహ్న, బీమ్స్, పవన్‌కుమార్, సాయిరామ్ మద్దూరి 
*సినిమాటోగ్రఫీ: ముజీర్ మాలిక్  
*ఎడిటర్: బస్వ పైడి రెడ్డి

## మూలాలు

వర్గం:2015 తెలుగు సినిమాలు
వాడు వీడు

**వాడు వీడు** 2011లో విడుదలైన తెలుగు సినిమా. విక్రమ్ కృష్ణ సమర్పణలో విశాల్ ఫిలిం ఫ్యాక్టరీ బ్యానర్ పై విశాల్ నిర్మించిన ఈ చిత్రానికి బాలా దర్శకత్వం వహించాడు. విశాల్ , ఆర్య, మధు షాలిని, జననీ అయ్యర్ ప్రధాన పాత్రల్లో నటించిన ఈ సినిమా 19 జూన్ 2011న విడుదలైంది.
 
## నటీనటులు

*విశాల్ 
*ఆర్య 
*మధు షాలిని
*జననీ అయ్యర్
*జి.ఎం కుమార్  
*ఆర్. కే 
*అంబిక
*అనంత్ వైద్యనాథన్ 
*చెవ్వలై రాజు 
*ప్రభ రమేష్  
*రామరాజ్ 
*విమల్ రాజ్ గణేశన్ 
*సూర్య (అతిధి పాత్ర)
*బాల (అతిధి పాత్ర)

## సాంకేతిక నిపుణులు
*బ్యానర్:  విశాల్ ఫిలిం ఫ్యాక్టరీ 
*నిర్మాత:  విశాల్ 
*కథ, స్క్రీన్ ప్లే, దర్శకత్వం: బాలా
*సంగీతం: యువన్ శంకర్ రాజా 
*సినిమాటోగ్రఫీ:  ఆర్థర్ ఎ. విల్సన్ 

## మూలాలు

వర్గం:2011 తెలుగు సినిమాలు
ది ఇండియన్ స్ట్రగుల్

**ది ఇండియన్ స్ట్రగుల్**, **1920-1942** అనేది భారత జాతీయ నాయకుడు నేతాజీ సుభాష్ చంద్రబోస్ రాసిన పుస్తకం. ఈ పుస్తకాన్ని 1920 నుంచి 1942వ సంవత్సరం వరకు బ్రిటిష్ పాలనను అంతం చేయడానికి దేశంలో నెలకొని ఉన్న పరిస్థితులు, స్వాతంత్ర్య ఉద్యమం ప్రధాన అంశంగా రెండు భాగాలుగా ప్రచురించారు. బ్రిటిష్ ప్రభుత్వం భారత్ లో నిషేధించిన కారణంగా స్వాతంత్ర్యం సాధించిన అనంతరం 1948లో ఇక్కడ 'ది ఇండియన్ స్ట్రగుల్' ప్రచురించబడింది. భారత స్వాతంత్ర్య పోరాటం ఇతివృత్తంగా ఉన్న ఈ పుస్తకంలో 1920ల ప్రారంభంలో స‌హాయ నిరాక‌ర‌ణ, ఖిలాఫత్ ఉద్యమాల నుండి 1940ల ప్రారంభంలో క్విట్ ఇండియా, ఆజాద్ హింద్ ఉద్యమాల వరకు విశ్లేషించబడ్డాయి.

## రెండు భాగాలు
ది ఇండియన్ స్ట్రగుల్ మొదటి భాగంలో 1920 మొదలు అప్పటి వరకు ఉన్న అంశాలతో 1935లో లండన్‌లోని లారెన్స్ అండ్ విషార్ట్ సంస్థ  ప్రచురించబడింది. బెంగాల్ వాలంటీర్లతో సంబంధాలున్నాయని, అనేక హింసాత్మక ఘటనల్లో అనుమానాస్పద పాత్ర ఉందని బోస్ ని బ్రిటిష్ వలస ప్రభుత్వం అరెస్టు చేసి నిర్బంధించిన తరువాత ఐరోపాలో బహిష్కరించబడ్డాడు. వియన్నాలో బోస్ ఈ పుస్తకం రాస్తున్నప్పుడు ఎలాంటి సమాచారం, పత్రికలు అందుబాటులో లేవు. 

దేశంలోకి ప్రవేశించడంపై బ్రిటిష్ ప్రభుత్వం నిషేధాన్ని విధించినా 1934 డిసెంబర్ నెలలో బోస్ కరాచీకి వచ్చినప్పుడు, అతన్ని అరెస్టు చేసి, ది ఇండియన్ స్ట్రగుల్ పుస్తకం కోసం రాసుకున్న ప్రతిని కూడా స్వాధీనం చేసుకున్నారు. ఆ పై యేడాది ఎట్టకేలకు ఈ పుస్తకం లండన్‌లో ప్రచురించబడింది. బ్రిటిష్ ప్రెస్ నుంచే కాక విమర్శకుల నుండి మంచి ఆదరణ లభించింది. కానీ ప్రజలలో తీవ్రవాదాన్ని ప్రేరేపించిదిగా ఉందని బ్రిటిష్ ప్రభుత్వం వెంటనే భారతదేశంలో ఈ పుస్తకాన్ని నిషేధించిది. భారత విదేశాంగ కార్యదర్శి శామ్యూల్ హోరె ఈ చర్యను హౌస్ ఆఫ్ కామన్స్‌లో సమర్థించుకున్నారు.

ఇక బోస్ రెండవ భాగం అనగా 1935 నుంచి 1942 వరకు రెండవ ప్రపంచ యుద్ధ సమయంలో రాసారు. యూరోప్‌లో 1941,43 సమయంలో బోస్ ఉన్నప్పుడు వస్తుందనుకున్న జర్మన్ ఎడిషన్ రాలేదు. కానీ 1942లో ఇటాలియన్ ఎడిషన్ వచ్చింది. ఈ పుస్తకం రాయడంలో అతనికి  ఎమిలీ షెంకెల్ సహాయపడింది. వీరికి ఒక కుమార్తె అనితా బోస్.

## మూలాలు


## బయటి లింకులు

* పూర్తి పాఠం of Subhas Chandra Bose – *The Indian Struggle 1920 – 42* (1964)
* మొదటి భాగం  of Subhas Chandra Bose -  *The Indian Struggle 1920 – 34*
* రెండవ భాగం of Subhas Chandra Bose - *The Indian Struggle 1935 – 42*

వర్గం:పుస్తకాలు
భజ్రంగీ భైజాన్

**భజ్రంగీ భైజాన్** 2015లో విడుదలైన హిందీ సినిమా. సల్మాన్ ఖాన్ ఫిలిమ్స్, రాక్ లైన్ ఎంటర్టైన్మెంట్స్, కబీర్ ఖాన్ ఫిలిమ్స్ బ్యానర్ ల పై 	సల్మాన్ ఖాన్, రాక్ లైన్ వెంకటేష్ నిర్మించిన ఈ సినిమాకు కబీర్ ఖాన్ దర్శకత్వం వహించాడు. సల్మాన్ ఖాన్, కరీనా కపూర్, నవాజుద్దీన్ సిద్ధికి, హర్షాలీ మల్హోత్రా ప్రధాన పాత్రల్లో నటించిన ఈ సినిమా 17 జూలై 2015న విడుదలైంది. ఈ సినిమా సమయంలో ఎనిమిదేళ్ల హర్షాలీ మల్హోత్రా 2022లో మహారాష్ట్ర ప్రభుత్వం 'భారతరత్న డా. బీఆర్‌ అంబేద్కర్' అవార్డుతో సత్కరించింది.

## కథ
పాకిస్థాన్ నుంచి వచ్చిన ఓ అమ్మాయి భారత్ లో తప్పిపోవడంతో ఆ అమ్మాయిని తిరిగి లోని తన ఇంటికి సల్మాన్ ఎలా చేర్చాడు అనేదే సినిమా కథ.

## నటీనటులు

*సల్మాన్ ఖాన్ 
*కరీనా కపూర్ 
*నవాజుద్దీన్ సిద్ధికి 
*హర్షాలీ మల్హోత్రా
*మెహర్ విజ్ 
*కుషాల్ పవార్
*మీర్ సర్వర్ 
*కమలేష్ గిల్ 
*ఓం పురి 
*శరత్ సక్సేనా
*అల్కా కౌశల్ 
*అద్నాన్ సామీ 
*రాజేష్ శర్మ 
*కృనల్ పండిట్ 
*ముర్సాలీన్ క్కురేషి 
*పవన్ 
*మనోజ్ బక్షి 
*హర్ష ఎ. సింగ్ 
*యద్విర్ దహియా 
*అతుల్ శ్రీవాత్సవ
*సంజీవ్ జైస్వాల్

## సాంకేతిక నిపుణులు
*బ్యానర్లు: సల్మాన్ ఖాన్ ఫిలిమ్స్, రాక్ లైన్ ఎంటర్టైన్మెంట్స్, కబీర్ ఖాన్ ఫిలిమ్స్
*నిర్మాతలు:	సల్మాన్ ఖాన్, రాక్ లైన్ వెంకటేష్ 
*కథ: కె. వి. విజయేంద్ర ప్రసాద్
*స్క్రీన్ ప్లే, దర్శకత్వం:కబీర్ ఖాన్ 
*సంగీతం:ప్రీతమ్ 
*సినిమాటోగ్రఫీ: అసీమ్ మిశ్రా

## మూలాలు

వర్గం:హిందీ సినిమాలు
వర్గం:జాతీయ ఉత్తమ ప్రజాదరణ పొందిన సినిమా పురస్కార విజేతలు
అబ్దుల్లా ఎల్ బాకీ

**ముహమ్మద్ అబ్దుల్లా ఎల్-బాకీ** బెంగాలీ ఇస్లామిక్ పండితుడు, రచయిత, రాజకీయవేత్త. కేంద్ర శాసనసభ సభ్యునిగా భారత స్వాతంత్ర్య ఉద్యమంలో చురుకైన పాత్ర పోషించాడు. అతను ఉత్తర బెంగాల్‌లో అహ్ల్-ఐ హదీత్ ఉద్యమానికి చెందిన ప్రముఖ నాయకుడు. దేశ విభజనకు ముందు అహ్ల్-ఐ హదీత్ సమావేశాలలో అతను ప్రముఖ పాత్ర పోషించాడు. 

## తొలి జీవితం
బ్రిటిషు భారతదేశంలో బెంగాల్ లోని బర్ద్‌వాన్ జిల్లా, తుబ్‌గ్రామ్ గ్రామంలో బెంగాలీ ముస్లిం కుటుంబంలో బాకీ జన్మించాడు. చిన్నతనం లోనే దినాజ్‌పూర్ జిల్లాలోని నూరుల్ హూడా ప్రాంతానికి వలస వెళ్లాడు. రంగాపూర్ జిల్లా, బదర్‌గంజ్ లోని లాల్‌బారీ మదరసాలో ప్రాథమిక విద్య నేర్చుకున్నాడు. ఆ తరువాత, కాన్పూర్‌లో ఒక మదరసాలో చేరాడు, అక్కడ అతను ఇస్లామిక్ అధ్యయనాల్లో, అరబిక్ భాషలో విద్య అభ్యసించాడు. 

## వృత్తి, రాజకీయాలు
1907 లో, అతను నూరుల్ హూడా మైనర్ పాఠశాల, నూరుల్ హూడా జూనియర్ మదరసాలను స్థాపించాడు. 1951 - 1962 మధ్యకాలంలో, ఇది నూరుల్ హూడా హై మదరసాగా ప్రసిద్ధి చెందింది.  1913 మార్చిలో బోగ్రాలో జరిగిన ఒక ఇస్లామిక్ సమావేశంలో బాకీ, మొహమ్మద్ అక్రమ్ ఖాన్, మనీరుజ్జామాన్ ఇస్లామాబాదీ, ముహమ్మద్ షహీదుల్లాలతో కలిసి అంజుమన్-ఇ-ఉలమా-ఇ-బంగలాను స్థాపించాడు.

బాకీ, ఇండియన్ నేషనల్ కాంగ్రెస్ దినాజ్‌పూర్ శాఖకు అధ్యక్షుడిగా పనిచేసాడు. అతను ఖిలాఫత్ ఉద్యమం లోను, సహాయ నిరాకరణ ఉద్యమంలోనూ పాల్గొన్నాడు. 1935 లో, శాసనోల్లంఘన ఉద్యమాలలో పాల్గొన్నందుకు బాకీ, రెండుసార్లు జైలు శిక్ష అనుభవించాడు. బాకీ, ఉత్తర బెంగాల్ అహ్ల్-ఇ-హదీత్ కాన్ఫరెన్సుకు చెందిన రంగాపూర్ జిల్లా, హరగాచ్‌ శాఖకు అధ్యక్షుడిగా కూడా పనిచేసాడు. 

1934 లో బాకీ, ప్రజా పార్టీకి ప్రాతినిధ్యం వహిస్తూ కేంద్ర శాసనసభలో సభ్యుడయ్యాడు. 1937 లో ఆల్ బెంగాల్ టెనెంట్ అసోసియేషన్ అధ్యక్షుడిగా ఎన్నికయ్యాడు. 1945 లో బాకీ, కృషక్ ప్రజా పార్టీని వీడి, ఆల్ ఇండియా ముస్లిం లీగ్‌లో చేరాడు.  పాకిస్తాన్ రాజ్యాంగ పరిషత్ సభ్యుడిగా, అతను పాకిస్తాన్ ఉద్యమంలో చురుగ్గా వ్యవహరించాడు. 

1947 లో పాకిస్తాన్ ఏర్పడ్డాక బాకీ, తూర్పు బెంగాల్ జమియత్-ఇ-అహ్ల్-ఇ-హదీత్ స్థాపించడంలో చురుకైన పాత్ర పోషించాడు. అతను, పాకిస్తాన్ మొదటి జాతీయ అసెంబ్లీ లోను, తూర్పు పాకిస్తాన్ శాసనసభలోనూ సభ్యుడయ్యాడు. ముస్లిం లీగ్ తూర్పు బెంగాల్ శాఖ అధ్యక్షుడిగా కూడా బాకీ పనిచేసాడు.

## గ్రంథ పట్టిక
బాకీ బెంగాలీలో అనేక రచనలు చేసాడు. అతనికి అరబిక్, పర్షియన్, ఉర్దూ, ఇంగ్లీషు భాషల్లో మంచి పట్టు ఉంది. అతని వ్యాసాలు సాధారణంగా తానే స్థాపించిన అంజుమన్-ఇ-ఉలామా-ఐ-బంగళా సంస్థ నుండి వెలువడే *అల్-ఎస్లామ్* మాస పత్రికలో ప్రచురితమయ్యేవి. *అతను పిరేర్ ధ్యాన్* (పిర్ యొక్క ధ్యానం) అనే చిరుపుస్తకం కూడా రాసాడు. 

బాకీ 1952 డిసెంబరు 1 న మరణించాడు. 

## మూలాలు

 
వర్గం:1886 జననాలు
వర్గం:1952 మరణాలు
వర్గం:పశ్చిమ బెంగాల్ స్వాతంత్ర్య సమర యోధులు
రామగులాం చౌదరి

**రామగులాంచౌదరి** (1902 -1969) ఒక భారతీయ రాజకీయవేత్త. అతను బీహార్ రాష్ట్రంలో జన్మించాడు. కాంగ్రెస్ పార్టీ సభ్యుడిగా భారతదేశ స్వాతంత్ర్య ఉద్యమంలో పాల్గొన్నాడు. మహాత్మా గాంధీచే ప్రశంసలు అందుకున్నాడు. స్వాతంత్ర్య పోరాటంలో పాల్గొన్నందుకు అతను అనేక సార్లు కారాగారానికి వెళ్లాడు. అఖిల భారత అణగారిన తరగతుల సమాఖ్య వైస్ ప్రెసిడెంటుగా అతను చారిత్రాత్మక సిమ్లా కాన్ఫరెన్స్‌లో పాల్గొన్నాడు. అణగారిన తరగతుల కోసం మూడవ రాష్ట్రాన్నిసృష్టించే ఆలోచనను తిరస్కరించాడు. ఇది దేశాన్నిరెండు భాగాలుగా కాకుండా మూడు భాగాలుగా విభజించటానికి సహాయపడింది అని ఎలుగెత్తి చాటాడు. 1957లో అతను బీహార్ శాసనసభకు ఎన్నికయ్యాడు. అతను ముజఫర్‌పూర్‌లో మరణించాడు.

## మూలాలు
వర్గం:1969 మరణాలు
వర్గం:1902 జననాలు
వర్గం:బీహార్ రాజకీయ నాయకులు
వర్గం:బీహార్ స్వాతంత్ర్య సమర యోధులు
వర్గం:స్వాతంత్ర్య సమర యోధులు


## వెలుపలి లంకెలు
సర్దార్ వేదరత్నం

**సర్దార్ వేదరత్నం పిళ్ళై** (1897 ఫిబ్రవరి 25 - 1961 ఆగస్టు 24) భారతీయ స్వాతంత్ర్య సమరయోధుడు, భారత జాతీయ కాంగ్రెస్ నాయకుడు, 14 సంవత్సరాలపాటు (మూడుసార్లు) ఎమ్మెల్యేగా పనిచేశాడు. 1930లో సి. రాజగోపాలాచారితో కలిసి వేదారణ్యంలో జరిగిన ఉప్పు సత్యాగ్రహం ఉద్యమంలో పాల్గొన్నాడు. వీరోచిత రచనలు కూడా చేశాడు.

## జననం
వేదరత్నం 1897, ఫిబ్రవరి 25న తమిళనాడు రాష్ట్రం, నాగపట్నం జిల్లాలోని వేదారణ్యంలో జన్మించాడు.

## ఉద్యమం
గాంధీజీ చేస్తున్న ఉద్యమం చూసి ఆ ప్రభావంతో విదేశీ వస్త్రాన్ని బహిష్కరించి, స్వదేశి దుస్తులను తయారుచేసి ధరించాలని నిర్ణయించుకున్నాడు. తన చుట్టూ ఉన్నవారిని కూడా ప్రోత్సహించాడు. ఉద్యమంలో పాల్గొని జైలు జీవితం కూడా గడిపాడు. 1931లో వేదారణ్యం ఉప్పు సత్యాగ్రహంలో పాల్గొన్నందుకు తిరునల్వేలిలో తమిళనాడు వ్యవసాయాధికారులు, కార్మికుల సమావేశంలో వేదరత్నానికి 'సర్దార్' బిరుదు బహూకరించారు.

## సామాజిక సేవ
వేదారణ్యం గ్రామంలో ఆర్థిక ఇబ్బందుల్లో ఉన్న కుటుంబాల బాలికల కోసం 1946లో గ్రామీణ రెసిడెన్షియల్ పాఠశాల అయిన కస్తూర్బా గాంధీ కన్యా గురుకులం స్థాపించాడు.

## గుర్తింపు
పిళ్ళై స్థాపించిన గ్రామీణ మహిళా సంక్షేమ సంస్థ అనేక సంవత్సరాలుగా వేలాది మంది పేద బాలికలకు సహాయాన్ని అందింస్తూ వస్తోంది. వివిధ దేశాల నుండి చాలామంది ఈ గురుకులాన్ని సందర్శించి సేవలను ప్రశంసించారు. మద్రాసు రాష్ట్ర శాసనసభ సభ్యునిగా మూడు ఎన్నికలలో వేదరత్నం విజయం సాధించాడు. ఈ స్థానంలో అతను సంపాదించిన డబ్బును, శ్రీ రామకృష్ణ మిషన్‌కు విరాళంగా ఇచ్చాడు. పదేళ్ళపాటు తంజావూరు జిల్లా కాంగ్రెస్ కమిటీకి ఏకైక కార్యదర్శిగా కూడా పనిచేశాడు.

## మూలాలు

వర్గం:1897 జననాలు
వర్గం:1961 మరణాలు
వర్గం:గాంధేయవాదులు
వర్గం:తమిళనాడు వ్యక్తులు
వర్గం:తమిళనాడు స్వాతంత్ర్య సమర యోధులు
వర్గం:సామాజిక ఉద్యమకారులు
వర్గం:తమిళనాడు రాజకీయ నాయకులు
అబ్దుల్ బారీ ఫిరంగీ మహలీ

**అబ్దుల్ బారీ ఫిరంగీ మహలీ** (1878-1926) భారతీయ ముస్లిం పండితుడు, రచయిత.  అతడు లక్నోలోని ఫిరంగీ మహల్ రాజభవనానికి చెందినవాడు.

## చరిత్ర
అబ్దుల్ బారీ పూర్వీకులు బారాబంకీ లోని సిహాలీనుండి 1692 లో ఫిరంగీ మహల్‌కు వెళ్ళింది.  1915 లో అతను లక్నోలో నివసించేవాడు.

## రాజకీయాలు
మొదటి ప్రపంచ యుద్ధ సమయంలో అతను టర్కీ సుల్తాన్‌ను, బ్రిటన్‌కు మద్దతు ఇవ్వాలనీ లేదంటే యుద్ధానికి దూరంగా ఉండాలనీ కోరాడు. 

ముస్లింల పట్ల బ్రిటిషు వారి వైఖరికి వ్యతిరేకంగా బారీ, 1919 జనవరి 26 న లక్నోలో ఒక నిరసన సమావేశానికి అధ్యక్షత వహించాడు.  

అతను ఖిలాఫత్ ఉద్యమంలో అత్యంత చురుకుగా పనిచేసాడు. 

ప్రత్యేకించి ఖిలాఫత్ ఆందోళన సమయంలో అతను హిందూ -ముస్లిం ఐక్యతను బోధించాడు. మహాత్మా గాంధీకి సహచరుడు. ఇతర సందర్భాల్లో, హిందువుల విశ్వాసాలను గౌరవిస్తూ, గోవులను బలి ఇవ్వవద్దని ముస్లిములను కోరాడు. 

## సంస్థలు

* పాశ్చాత్య విద్యను వ్యతిరేకిస్తూ, అతను లక్నోలో *మదర్సా-ఇ-నిజామియాను* స్థాపించాడు.
* బ్రిటిషు వారు ముస్లిం పవిత్ర స్థలాలను అపవిత్రం చేయకుండా నిరోధించడానికి అతను *అంజుమన్-ఇ-ఖుద్దం-ఇ-కబ్బా (1914) ను ఏర్పాటు చేశాడు.*
* *అతను దారుల్ ముస్సాన్నేఫిన్* షిబ్లి అకాడమీ వ్యవస్థాపక సభ్యుడు, (1915-1916). 
* జామియా మిలియా ఇస్లామియా వ్యవస్థాపక (1920) సభ్యుడు. 

## పుస్తకాలు
అబ్దుల్ బారీ 111 పుస్తకాలను రచించాడు. 

## ఇవి కూడా చూడండి

* భారతదేశంలో ఇస్లాం
*ప్రొఫెసరు అబ్దుల్ బారీ - స్వాతంత్ర్య సమర యోధుడు

## మూలాలు

 
వర్గం:1926 మరణాలు
వర్గం:1878 జననాలు
వర్గం:ఉత్తర ప్రదేశ్ స్వాతంత్ర్య సమర యోధులు